title: Εκτελεστικός κανονισμός (ΕΕ) 2015/1112 του Συμβουλίου, της 9ης Ιουλίου 2015, για την εφαρμογή του άρθρου 20 παράγραφος 1 και του άρθρου 22 παράγραφος 1 του κανονισμού (ΕΕ) 2015/735 σχετικά με περιοριστικά μέτρα λόγω της κατάστασης στο Νότιο Σουδάν

text:
               10.7.2015

               EL

               Επίσημη Εφημερίδα της Ευρωπαϊκής Ένωσης

               L 182/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/1112 ΤΟΥ ΣΥΜΒΟΥΛΊΟΥ
   της 9ης Ιουλίου 2015
   για την εφαρμογή του άρθρου 20 παράγραφος 1 και του άρθρου 22 παράγραφος 1 του κανονισμού (ΕΕ) 2015/735 σχετικά με περιοριστικά μέτρα λόγω της κατάστασης στο Νότιο Σουδάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2015/735 του Συμβουλίου, της 7ης Μαΐου 2015, σχετικά με περιοριστικά μέτρα λόγω της κατάστασης στο Νότιο Σουδάν και την κατάργηση του κανονισμού (EE) αριθ. 748/2014 (1), και ιδίως το άρθρο 20 παράγραφος 1 και το άρθρο 22 παράγραφος 1,
   Εκτιμώντας τα ακόλουθα:

               (1)

               Στις 7 Μαΐου 2015 το Συμβούλιο εξέδωσε τον κανονισμό (ΕΕ) 2015/735.

               (2)

               Την 1η Ιουλίου 2015 η Επιτροπή Κυρώσεων, η οποία συστάθηκε σύμφωνα με την παράγραφο 16 της απόφασης 2206 (2015) του Συμβουλίου Ασφαλείας των Ηνωμένων Εθνών, συμπεριέλαβε έξι πρόσωπα στον κατάλογο των προσώπων και οντοτήτων που υπόκεινται στα μέτρα της παραγράφου 12 της εν λόγω απόφασης.

               (3)

               Τα ονόματα των δύο προσώπων που περιλαμβάνονται στο παράρτημα II του κανονισμού (ΕΕ) 2015/735 θα πρέπει να διαγραφούν από το εν λόγω παράρτημα, λόγω του χαρακτηρισμού τους από την Επιτροπή του Συμβουλίου Ασφαλείας των Ηνωμένων Εθνών, και θα πρέπει να προστεθούν, συνεπώς, στο παράρτημα I του εν λόγω κανονισμού.

               (4)

               Τα παραρτήματα I και II του κανονισμού (ΕΚ)2015/735 θα πρέπει να τροποποιηθούν αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΕ) 2015/735 αντικαθίσταται από το παράρτημα του παρόντος κανονισμού.
   Άρθρο 2
   Τα ακόλουθα ονόματα διαγράφονται από το παράρτημα II του κανονισμού (ΕΕ) 2015/735, καθώς και οι σχετικές καταχωρίσεις:

               1.

               Santino DENG

               2.

               Peter GADET

         Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουλίου 2015.

            Για το Συμβούλιο

            Ο Πρόεδρος

         J. ASSELBORN

      (1)  ΕΕ L 117 της 8.5.2015, σ. 13.

      ΠΑΡΑΡΤΗΜΑ

            «ΠΑΡΑΡΤΗΜΑ I

               ΚΑΤΑΛΟΓΟΣ ΤΩΝ ΦΥΣΙΚΩΝ ΚΑΙ ΝΟΜΙΚΩΝ ΠΡΟΣΩΠΩΝ, ΟΝΤΟΤΗΤΩΝ ΚΑΙ ΦΟΡΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 5 ΠΑΡΑΓΡΑΦΟΣ 1

            A.   ΦΥΣΙΚΑ ΠΡΟΣΩΠΑ
            1.   Gabriel JOK RIAK [γνωστός και ως: α) Gabriel Jok β) Jok Riak γ) Jock Riak]

               Χαρακτηρισμός: Διοικητής του Πρώτου Σώματος του Λαϊκού Απελευθερωτικού Στρατού του Σουδάν (SPLA) Χρονολογία γέννησης:1966 Τόπος γέννησης: Bor, Σουδάν/Νότιο Σουδάν Εθνικότητα: Νότιο Σουδάν Διεύθυνση: α) Πολιτεία Unity, Νότιο Σουδάν β) Wau, Western Bahr El Ghazal, Νότιο Σουδάν Ημερομηνία καταχώρισης:1η Ιουλίου 2015Λοιπές πληροφορίες: Διοικητής του Πρώτου Τομέα του SPLA, ο οποίος δρα ως επί το πλείστον εντός της Πολιτείας Unity, από τον Ιανουάριο 2013. Υπό την ιδιότητά του αυτή διεύρυνε ή παρέτεινε τη σύρραξη στο Νότιο Σουδάν παραβιάζοντας τη συμφωνία για την κατάπαυση των εχθροπραξιών.
            Ο SPLA αποτελεί στρατιωτική οντότητα του Νοτίου Σουδάν που συμμετέχει σε επιχειρήσεις που έχουν παρατείνει τη σύρραξη στο Νότιο Σουδάν, συμπεριλαμβανομένων παραβιάσεων της συμφωνίας τερματισμού των εχθροπραξιών του Ιανουαρίου 2014 και της συμφωνίας της 9ης Μαΐου 2014 για την επίλυση της κρίσης στο Νότιο Σουδάν, η οποία αποτελούσε εκ νέου δέσμευση για την εφαρμογή της συμφωνίας τερματισμού των εχθροπραξιών (CoHA), και παρεμπόδισε τις δραστηριότητες της Ομάδας παρακολούθησης και επαλήθευσης της Διακυβερνητικής Αρχής για την Ανάπτυξη (IGAD-MVM).

               Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

            Ο Gabriel Jok Riak καταχωρήθηκε την 1η Ιουλίου 2015 σύμφωνα με τις παραγράφους 7α), 7στ) και 8 της απόφασης 2206/2015 σχετικά με “πράξεις ή πολιτικές με στόχο ή αποτέλεσμα τη διεύρυνση ή παράταση της σύρραξης στο Νότιο Σουδάν ή την παρεμπόδιση της συμφιλίωσης ή των ειρηνευτικών συνομιλιών ή διαδικασιών, συμπεριλαμβανομένων παραβιάσεων της συμφωνίας για τον τερματισμό των εχθροπραξιών”, “την παρεμπόδιση των δραστηριοτήτων των διεθνών ειρηνευτικών, διπλωματικών ή ανθρωπιστικών αποστολών στο Νότιο Σουδάν, συμπεριλαμβανομένης της Ομάδας παρακολούθησης και επαλήθευσης της Διακυβερνητικής Αρχής για την Ανάπτυξη ή της παροχής ή διανομής ανθρωπιστικής βοήθειας ή της πρόσβασης σε αυτή”, και ως ηγέτης “κάθε οντότητας, συμπεριλαμβανομένης οιασδήποτε κυβερνητικής ομάδας, ομάδας της αντιπολίτευσης, πολιτοφυλακής ή άλλης ομάδας του Νοτίου Σουδάν η οποία έχει συμμετάσχει η ίδια ή μέσω των μελών της σε οιαδήποτε από τις δραστηριότητες που περιγράφονται στις παραγράφους 6 και 7.”.

               Συμπληρωματικές πληροφορίες

            Ο Gabriel Jok Riak είναι ο διοικητής της πρώτης Μεραρχίας του Λαϊκού Απελευθερωτικού Στρατού του Σουδάν (SPLA), μιας στρατιωτικής οντότητας που έχει προβεί σε ενέργειες οι οποίες παρέτειναν τη σύγκρουση στο Νότιο Σουδάν, συμπεριλαμβανομένων παραβιάσεων της συμφωνίας τερματισμού των εχθροπραξιών του Ιανουαρίου 2014 (CoHA) και της συμφωνίας της 9ης Μαΐου 2014 για την επίλυση της κρίσης στο Νότιο Σουδάν (συμφωνία του Μαΐου), η οποία αποτελούσε εκ νέου δέσμευση για την εφαρμογή της συμφωνίας τερματισμού των εχθροπραξιών (CoHA).
            Ο Jok Riak υπήρξε Διοικητής του Πρώτου Σώματος του SPLA, ο οποίος δρα ως επί το πλείστον εντός της Πολιτείας Unity, από τον Ιανουάριο 2013. Η τρίτη, η τέταρτη και η πέμπτη Μεραρχία του SPLA υπακούουν στο Διοικητή της πρώτης Μεραρχίας, Jok Riak.
            Ο Jok Riak και το πρώτο και το τρίτο σώμα του SPLA υπό τη γενική του διοίκηση συμμετείχαν σε διάφορες ενέργειες, όπως περιγράφεται κατωτέρω, κατά παράβαση των δεσμεύσεων της CoHA του Ιανουαρίου 2014 να παύσουν όλες οι στρατιωτικές ενέργειες μεταξύ των αντιμαχόμενων δυνάμεων, σε άλλες προκλητικές πράξεις που θα μπορούσαν να οδηγήσουν σε στρατιωτική αντιπαράθεση.
            Οι δυνάμεις του SPLA υπό τη διοίκηση του Jok Riak παραβίασαν επανειλημμένα την CoHA με τις άμεσες εχθροπραξίες.
            Στις 10 Ιανουαρίου 2014 δύναμη του SPLA υπό την ηγεσία του διοικητή της πρώτης Μεραρχίας Jok Riak κατέλαβε το Bentiu, το οποίο βρισκόταν προηγουμένως υπό τον έλεγχο των στρατιωτικών δυνάμεων του αντικαθεστωτικού Λαϊκού απελευθερωτικού στρατού του Σουδάν (SPLM-IO) από τις 20 Δεκεμβρίου 2013. Η τρίτη Μεραρχία του SPLA έστησε ενέδρα και βομβάρδισε τους μαχητές του SPLM-IO κοντά στο Leer λίγο μετά την υπογραφή της CoHA του Ιανουαρίου 2014 και στα μέσα Μαΐου του 2014 συνέλαβε τον Mayom και σκότωσε περισσότερους από 300 στρατιώτες του SPLM-IO.
            Στις 4 Μαΐου 2014 δύναμη του SPLA υπό την ηγεσία του Jok Riak επανακατέλαβε το Bentiu. Στην κρατική τηλεόραση στη Juba, εκπρόσωπος του SPLA δήλωσε ότι ο κυβερνητικός στρατός υπό τη διοίκηση του Jok Riak κατέλαβε το Bentiu στις τέσσερις το απόγευμα, με τη συμμετοχή της τρίτης Μεραρχίας και ειδικών δυνάμεων του SPLA. Λίγες ώρες μετά την ανακοίνωση της συμφωνίας του Μαΐου, οι δυνάμεις της τρίτης και της τέταρτης μεραρχίας επιτέθηκαν και απέκρουσαν τις αντικαθεστωτικές δυνάμεις που είχαν νωρίτερα επιτεθεί στις θέσεις του SPLA κοντά στο Bentiu και τις βόρειες πετρελαιοπαραγωγές περιοχές του Νοτίου Σουδάν.
            Εξάλλου, μετά την υπογραφή της συμφωνίας του Μαΐου, δυνάμεις της τρίτης Μεραρχίας του SPLA επανακατέλαβαν το Wang Kai, και ο διοικητής της Μεραρχίας Santino Deng Wol επέτρεψε στους στρατιώτες του να σκοτώσουν οποιονδήποτε έφερε όπλο ή κρυβόταν σε σπίτια και τους διέταξε να κάψουν τα σπίτια στα οποία είχαν καταφύγει οι δυνάμεις της αντιπολίτευσης.
            Στα τέλη του Απριλίου και Μαΐου 2015 οι δυνάμεις του πρώτου τομέα υπό τη διοίκηση του Jok Riak πραγματοποίησαν ολοκληρωτική στρατιωτική επίθεση κατά των δυνάμεων της αντιπολίτευσης στην Πολιτεία Unity από την Πολιτεία Lakes.
            Κατά παράβαση των όρων της CoHA, όπως αναφέρθηκε παραπάνω, ο Jok Riak λέγεται ότι επεχείρησε να επισκευάσει και να μετασκευάσει άρματα μάχης προκειμένου να τα χρησιμοποιήσει κατά των δυνάμεων της αντιπολίτευσης στις αρχές Σεπτεμβρίου 2014. Στα τέλη του Οκτωβρίου 2014, τουλάχιστον 7 000 στρατιώτες του SPLA και βαρύς οπλισμός της τρίτης και της τέταρτης Μεραρχίας χρησιμοποιήθηκαν για να ενισχύσουν τα στρατεύματα της τέταρτης Μεραρχίας που έφεραν το βάρος επίθεσης από τις δυνάμεις της αντιπολίτευσης κοντά στο Bentiu. Το Νοέμβριο 2014, o SPLA έφερε στον τομέα αρμοδιότητας του πρώτου σώματος νέο στρατιωτικό εξοπλισμό και οπλισμό, συμπεριλαμβανομένων τεθωρακισμένων οχημάτων, ελικοπτέρων, πυροβόλων και πυρομαχικών, κατά πάσα πιθανότητα για αντιμετώπιση των αντικαθεστωτικών δυνάμεων. Στις αρχές του Φεβρουαρίου 2015, ο Jok Riak λέγεται ότι διέταξε την αποστολή τεθωρακισμένων στο Bentiu, πιθανώς ως απάντηση στις πρόσφατες ενέδρες των αντικαθεστωτιών δυνάμεων.
            Μετά την επίθεση του Απριλίου και Μαΐου 2015 στην πολιτεία Unity, το Πρώτο Σώμα του SPLA απέρριψε τα αιτήματα της Ομάδας παρακολούθησης και επαλήθευσης της Διακυβερνητικής Αρχής για την Ανάπτυξη (IGAD-MVM) στο Bentiu για διερεύνηση αυτής της παραβίασης της CοΗΑ· με τον τρόπο αυτό δεν επέτρεψε στην IGAD-MVM να έχει ελευθερία κινήσεων ώστε να υλοποιήσει την εντολή της.
            Επιπλέον, τον Απρίλιο του 2014, ο Jok Riak επέκτεινε τη σύγκρουση στο Νότιο Σουδάν αφού αναφέρεται να εξόπλισε και να κινητοποίησε περίπου 1 000 νέους της εθνότητας Dinka για να συμπληρώσει τις παραδοσιακές δυνάμεις του SPLA.
            2.   Simon Gatewech DUAL [γνωστός και ως: α) Simon Gatwich Dual β) Simon Getwech Dual γ) Simon Gatwec Duel δ) Simon Gatweach ε) Simon Gatwick στ) Simon Gatwech ζ) Simon Garwich η) General Gaduel θ) Dhual] Χαρακτηρισμός: Αρχηγός του Γενικού Επιτελείου του Αντικαθεστωτικού SPLA (SPLA-IO) Ημερομηνία γέννησης: 1953 — Τόπος γέννησης: α) Akobo, πολιτεία Jonglei, Σουδάν/Νότιο Σουδάν, β) Επαρχία Uror, Πολιτεία Jonglei, Σουδάν/Νότιο Σουδάν Διεύθυνση: Aweil, Σουδάν/Νότιο Σουδάν Ημερομηνία καταχώρισης στον κατάλογο του ΟΗΕ:1 Ιουλ. 2015

               Άλλες πληροφορίες: Είναι ο αρχηγός του Γενικού Επιτελείου του Αντικαθεστωτικού Λαϊκού Απελευθερωτικού Κινήματος του Σουδάν (SPLM-IO) και πρώην Διοικητής των δυνάμεων της αντιπολίτευσης στην πολιτεία Jonglei. Οι δυνάμεις του διεξήγαγαν στις αρχές Φεβρουαρίου 2015 επίθεση στην πολιτεία Jonglei και από τον Μάρτιο του 2015 προσπάθησε να διαταράξει την ειρήνη στην πολιτεία Jonglei μέσω επιθέσεων κατά του άμαχου πληθυσμού.

               Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

            Ο Simon Gatwech Dual καταχωρίστηκε στις 1 Ιουλίου 2015 σύμφωνα με τις παραγράφους 6, 7(α), 7(δ) και 8 της απόφασης 2206 (2015) ως “υπεύθυνος για, ή συνένοχος σε, ή έχει ασκήσει, άμεσα ή έμμεσα, δράσεις ή πολιτικές που απειλούν την ειρήνη, την ασφάλεια ή τη σταθερότητα του Νότιου Σουδάν·”“δράσεις ή πολιτικές που έχουν ως στόχο ή ως αποτέλεσμα την επέκταση ή παράταση της σύγκρουσης στο Νότιο Σουδάν ή την παρεμπόδιση της συμφιλίωσης ή των ειρηνευτικών συνομιλιών ή διαδικασιών, συμπεριλαμβανομένων παραβιάσεων της συμφωνίας τερματισμού των εχθροπραξιών”· “στόχευση αμάχων, συμπεριλαμβανομένων γυναικών και παιδιών, μέσω της τέλεσης πράξεων βίας (συμπεριλαμβανομένων δολοφονιών, ακρωτηριασμών, βασανιστηρίων, βιασμού ή άλλων μορφών σεξουαλικής βίας), απαγωγών, αναγκαστικών εξαφανίσεων, αναγκαστικών εκτοπίσεων, ή επιθέσεων σε σχολεία, νοσοκομεία, θρησκευτικούς χώρους ή χώρους συγκέντρωσης αμάχων που ζητούν καταφύγιο, ή μέσω συμπεριφοράς που συνιστά σοβαρή καταστρατήγηση ή παραβίαση των ανθρωπίνων δικαιωμάτων ή παράβαση του διεθνούς ανθρωπιστικού δικαίου·” και ως επικεφαλής “κάθε οντότητας, συμπεριλαμβανομένων τυχόν κυβέρνησης του Νοτίου Σουδάν, της αντιπολίτευσης, παραστρατιωτικών ομάδων, ή άλλων ομάδων, οι οποίες έχουν διενεργήσει ή των οποίων τα μέλη έχουν διενεργήσει οποιαδήποτε από τις δραστηριότητες που αναφέρονται στις παραγράφους 6 και 7”.

               Συμπληρωματικές πληροφορίες

            Ο Simon Gatwech Dual (Gatwech Dual) έχει ασκήσει δράσεις ή πολιτικές που απειλούν την ειρήνη, την ασφάλεια ή τη σταθερότητα του Νότιου Σουδάν και είναι επικεφαλής του Αντικαθεστωτικού Λαϊκού Απελευθερωτικού Κινήματος του Σουδάν (SPLM-IO), οντότητας που έχει διαπράξει: δράσεις που απειλούν την ειρήνη, την ασφάλεια ή τη σταθερότητα του Νότιου Σουδάν· και έχει στοχεύσει αμάχους, συμπεριλαμβανομένων γυναικών και παιδιών, μέσω της τέλεσης πράξεων βίας.
            Ο Gatwech Dual είναι ο αρχηγός του Γενικού Επιτελείου του Αντικαθεστωτικού Λαϊκού Απελευθερωτικού Κινήματος του Σουδάν (SPLM-IO) και πρώην Διοικητής των δυνάμεων της αντιπολίτευσης στην πολιτεία Jonglei.
            Από το 2014 έως το 2015, ο Gatwech Dual είχε μεγάλο αριθμό στρατευμάτων υπό τη διοίκησή του και αποφάσιζε σχετικά αυτόνομα να ηγείται επιθέσεων. Ο Gatwech Dual επιβλέπει την ανάπτυξη του SPLM-IO και πιθανόν την ανάπτυξη ορισμένων δυνάμεων του Λευκού Στρατού (πολιτοφυλακή νέων της εθνότητας Nuer).
            Στα τέλη Απριλίου 2014, δυνάμεις υπό τη γενική διοίκηση του Gatwech Dual κέρδιζαν έδαφος στην πολιτεία Jonglei καθώς προήλαυναν προς την πρωτεύουσα της πολιτείας, Bor. Ο Gatwech Dual μπορεί να χρησιμοποίησε την είδηση της επίθεσης που εκδηλώθηκε κατά των εσωτερικά εκτοπισμένων ατόμων της εθνότητας Nuer σε εγκαταστάσεις του ΟΗΕ στο Bor στις 17 Απριλίου 2014, για να παροτρύνει τα στρατεύματά του σε αντίποινα. Ο Μηχανισμός Παρακολούθησης και Επαλήθευσης της IGAD στις πολιτείες Άνω Νείλου, Unity και Jonglei επίσης αναφέρθηκε σε δυνάμεις υπό τον Gatwech Dual στη συνοπτική έκθεσή του για τις παραβιάσεις της κατάπαυσης του πυρός της 14ης Αυγούστου 2014.
            Οι δυνάμεις του Gatwech Dual διενήργησαν στις αρχές Φεβρουαρίου 2015 επίθεση στην πολιτεία Jonglei. Από τον Μάρτιο του 2015, ο Gatwech Dual προσπάθησε να διαταράξει την ειρήνη στην πολιτεία Jonglei μέσω επιθέσεων κατά του άμαχου πληθυσμού.
            Στα τέλη Απριλίου 2015, ο Gatwech Dual συμμετείχε στο σχεδιασμό και το συντονισμό αιφνιδιαστικών επιθέσεων κατά κυβερνητικών δυνάμεων του Νότιου Σουδάν στην πολιτεία Άνω Νείλου. Στη συνοπτική έκθεση του Μηχανισμού Παρακολούθησης και Επαλήθευσης της IGAD για τις παραβιάσεις του τερματισμού των εχθροπραξιών από τις 12-31 Μαΐου 2015, απαριθμούνται παραβιάσεις από δυνάμεις της αντιπολίτευσης υπό τον έλεγχο του Gatwech, συμπεριλαμβανομένης επίθεσης κατά κυβερνητικών δυνάμεων στο Ayod.
            Οι δυνάμεις του SPLM-IO υπό τη διοίκηση του Gatwech Dual στόχευαν γυναίκες, παιδιά και αμάχους. Ο Gatwech Dual αναφέρεται να διέταξε μονάδες υπό τη διοίκησή του να θανατώσουν αιχμαλώτους πολέμου της εθνότητας Dinka, γυναίκες και παιδιά, και αξιωματικοί υπό τις διαταγές του δήλωσαν ότι οι δυνάμεις της αντιπολίτευσης δεν πρέπει να κάνουν διακρίσεις μεταξύ των διαφορετικών φυλών της εθνότητας Dinka και πρέπει να τους φονεύσουν όλους.
            3.   James Koang CHUOL [γνωστός και ως: α) James Koang Chol Ranley β) James Koang Chol γ) Koang Chuol Ranley δ) James Koang Chual] Ημερομηνία γέννησης: 1961 Ιθαγένεια: Νότιο Σουδάν Αριθ. διαβατηρίου: Ημερομηνία καταχώρισης στον κατάλογο του ΟΗΕ:1 Ιουλ. 2015

               Άλλες πληροφορίες: Διορίστηκε διοικητής της ειδικής μεραρχίας του Αντικαθεστωτικού Λαϊκού Απελευθερωτικού Στρατού του Σουδάν (SPLA-IO) τον Δεκέμβριο του 2014. Οι δυνάμεις του έχουν διενεργήσει επιθέσεις κατά του άμαχου πληθυσμού. Το Φεβρουάριο του 2014, δυνάμεις υπό τη διοίκησή του επιτέθηκαν σε στρατόπεδα των Ηνωμένων Εθνών, νοσοκομεία, εκκλησίες και σχολεία, συμμετέχοντας σε εκτεταμένους βιασμούς, βασανιστήρια και καταστροφή περιουσιών, σε μια προσπάθεια ανεύρεσης αμάχων, στρατιωτών και αστυνομικών, συμμάχων της κυβέρνησης.

               Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

            Ο James Koang Chuol (Koang) καταχωρίστηκε στις 1 Ιουλίου 2015 σύμφωνα με τις παραγράφους 6, 7(α), 7(δ) και 8 της απόφασης 2206 (2015) ως “υπεύθυνος για, ή συνένοχος σε, ή έχει ασκήσει, άμεσα ή έμμεσα, δράσεις ή πολιτικές που απειλούν την ειρήνη, την ασφάλεια ή τη σταθερότητα του Νότιου Σουδάν·”“δράσεις ή πολιτικές που έχουν ως στόχο ή ως αποτέλεσμα την επέκταση ή παράταση της σύγκρουσης στο Νότιο Σουδάν ή την παρεμπόδιση της συμφιλίωσης ή των ειρηνευτικών συνομιλιών ή διαδικασιών, συμπεριλαμβανομένων παραβιάσεων της συμφωνίας τερματισμού των εχθροπραξιών”· “στόχευση αμάχων, συμπεριλαμβανομένων γυναικών και παιδιών, μέσω της τέλεσης πράξεων βίας (συμπεριλαμβανομένων δολοφονιών, ακρωτηριασμών, βασανιστηρίων, βιασμού ή άλλων μορφών σεξουαλικής βίας), απαγωγών, αναγκαστικών εξαφανίσεων, αναγκαστικών εκτοπίσεων, ή επιθέσεων σε σχολεία, νοσοκομεία, θρησκευτικούς χώρους ή χώρους συγκέντρωσης αμάχων που ζητούν καταφύγιο, ή μέσω συμπεριφοράς που συνιστά σοβαρή καταστρατήγηση ή παραβίαση των ανθρωπίνων δικαιωμάτων ή παράβαση του διεθνούς ανθρωπιστικού δικαίου·” και ως επικεφαλής “κάθε οντότητας, συμπεριλαμβανομένων τυχόν κυβέρνησης του Νοτίου Σουδάν, της αντιπολίτευσης, παραστρατιωτικών ομάδων, ή άλλων ομάδων, οι οποίες έχουν διενεργήσει ή των οποίων τα μέλη έχουν διενεργήσει οποιαδήποτε από τις δραστηριότητες που αναφέρονται στις παραγράφους 6 και 7”.

               Συμπληρωματικές πληροφορίες

            Ο James Koang Chuol (Koang) έχει απειλήσει την ειρήνη, την ασφάλεια ή τη σταθερότητα του Νότιου Σουδάν υπό την ιδιότητά του ως επικεφαλής των αντικυβερνητικών δυνάμεων στην πολιτεία Unity του Νότιου Σουδάν, τα μέλη των οποίων στόχευαν άμαχο πληθυσμό, συμπεριλαμβανομένων γυναικών και παιδιών, μέσω δολοφονιών, πράξεων σεξουαλικής βίας και επιθέσεων σε σχολεία, νοσοκομεία, θρησκευτικούς χώρους, καθώς και χώρους συγκέντρωσης αμάχων που ζητούν καταφύγιο.
            Ο Koang λιποτάκτησε από τη θέση του ως διοικητής της τέταρτης μεραρχίας του Λαϊκού Απελευθερωτικού Στρατού του Σουδάν (SPLA) τον Δεκέμβριο του 2013. Λαμβάνοντας διαταγές από τον Koang, λιποτάκτες στρατιώτες εκτέλεσαν 260 συστρατιώτες τους στο στρατόπεδο, προτού στρέψουν τα όπλα τους και δολοφονήσουν αμάχους στην πρωτεύουσα της πολιτείας Bentiu.
            Ο Koang διορίστηκε διοικητής της ειδικής μεραρχίας του Αντικαθεστωτικού Λαϊκού Απελευθερωτικού Στρατού του Σουδάν (SPLA-IO) τον Δεκέμβριο 2014. Με τη νέα του θέση, ο Koang ηγήθηκε επιθέσεων κατά κυβερνητικών δυνάμεων στις επαρχίες Renk και Maban της πολιτείας του Άνω Νείλου τον Ιανουάριο 2015 που αναφέρθηκαν από το Μηχανισμό παρακολούθησης και επαλήθευσης της Διακυβερνητικής Αρχής για την Ανάπτυξη ως παραβιάσεις της CoHA (συμφωνία κατάπαυσης των εχθροπραξιών).
            Το Φεβρουάριο 2014, αφού του δόθηκε η διοίκηση των αντικυβερνητικών δυνάμεων στην πολιτεία Unity, οι δυνάμεις αυτές επιτέθηκαν σε στρατόπεδα, νοσοκομεία, εκκλησίες και σχολεία, συμμετέχοντας σε εκτεταμένους βιασμούς, βασανιστήρια και καταστροφή περιουσιών, σε μια προσπάθεια ανεύρεσης αμάχων, στρατιωτών και αστυνομικών, συμμάχων της κυβέρνησης. Στις 14-15 Απριλίου 2014, οι δυνάμεις του Koang κατέλαβαν το Bentiu μετά από σφοδρές μάχες και με επιθέσεις κατά αμάχων. Σε χωριστά συμβάντα σε τζαμί, εκκλησία και εγκαταλειμμένες εγκαταστάσεις τροφίμων στο Bentiu, οι δυνάμεις διαχώρισαν αμάχους που έβρισκαν καταφύγιο, με βάση την εθνοτική τους καταγωγή και ιθαγένεια, προτού να επιδοθούν σε στοχευμένες δολοφονίες, με αποτέλεσμα τουλάχιστον 200 νεκρούς και 400 τραυματίες. Στα μέσα του Σεπτεμβρίου 2014, σύμφωνα με πληροφορίες, ο Koang διέταξε τις δυνάμεις του να στοχοποιήσουν αμάχους Dinka κατά τη διάρκεια επίθεσης στην πολιτεία του Άνω Νείλου.
            4.   Santino Deng WOL [γνωστός και ως: α) Santino Deng Wuol β) Santino Deng Kuol]

               Βαθμός: Υποστράτηγος Χαρακτηρισμός: Διοικητής της 3ης μεραρχίας του SPLA Ημερομηνία γέννησης:9 Νοεμ. 1962Τόπος γέννησης: Aweil, Σουδάν/Νότιο Σουδάν Ημερομηνία καταχώρισης στον κατάλογο του ΟΗΕ:1η Ιουλίου 2015Λοιπές πληροφορίες: Ηγήθηκε και κατηύθυνε στρατιωτική δράση κατά των δυνάμεων της αντιπολίτευσης και προχώρησε σε συγκρούσεις στρατευμάτων κατά παράβαση της CoHA. Κατά τη διάρκεια του Μαΐου 2015, οι υπό τη διοίκησή του δυνάμεις σκότωσαν παιδιά, γυναίκες και ηλικιωμένους άνδρες, έκαψαν περιουσίες και έκλεψαν ζωικό κεφάλαιο καθώς προήλαυναν μέσω της πολιτείας Unity προς το κοίτασμα πετρελαίου Τhorjath.

               Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

            Ο Santino Deng Wol καταχωρίστηκε στις 1 Ιουλίου 2015 σύμφωνα με τις παραγράφους 7(α), 7(δ) και 8 της απόφασης 2206 (2015) για “δράσεις ή πολιτικές που έχουν ως στόχο ή ως αποτέλεσμα την επέκταση ή παράταση της σύγκρουσης στο Νότιο Σουδάν ή την παρεμπόδιση της συμφιλίωσης ή των ειρηνευτικών συνομιλιών ή διαδικασιών, συμπεριλαμβανομένων και των παραβιάσεων της συμφωνίας για την κατάπαυση των εχθροπραξιών”· “τη στόχευση αμάχων, συμπεριλαμβανομένων γυναικών και παιδιών, μέσω της διάπραξης πράξεων βίας (συμπεριλαμβανομένων δολοφονιών, ακρωτηριασμών, βασανιστηρίων, βιασμού ή άλλων μορφών σεξουαλικής βίας), απαγωγών, αναγκαστικών εξαφανίσεων, αναγκαστικών εκτοπίσεων, ή επιθέσεων σε σχολεία, νοσοκομεία, θρησκευτικούς χώρους ή χώρους συγκέντρωσης αμάχων που ζητούν καταφύγιο, ή μέσω συμπεριφοράς που συνιστά σοβαρή κατάχρηση ή παραβίαση των ανθρωπίνων δικαιωμάτων ή παραβίαση του διεθνούς ανθρωπιστικού δικαίου·” και ως επικεφαλής “κάθε οντότητας, συμπεριλαμβανομένων τυχόν κυβέρνησης του Νοτίου Σουδάν, της αντιπολίτευσης, παραστρατιωτικών ομάδων, ή άλλων ομάδων, οι οποίες έχουν διενεργήσει ή των οποίων τα μέλη έχουν διενεργήσει οποιαδήποτε από τις δραστηριότητες που αναφέρονται στις παραγράφους 6 και 7”.

               Συμπληρωματικές πληροφορίες

            Ο Santino Deng Wol (Deng Wol) είναι υποστράτηγος του Λαϊκού Απελευθερωτικού Στρατού του Σουδάν (SPLA) και διοικητής της τρίτης Μεραρχίας του SPLA, μιας στρατιωτικής οντότητας που έχει προβεί σε ενέργειες οι οποίες παρέτειναν τη σύγκρουση στο Νότιο Σουδάν, συμπεριλαμβανομένων παραβιάσεων της συμφωνίας κατάπαυσης των εχθροπραξιών του Ιανουαρίου 2014 (CoHA) και της συμφωνίας της 9ης Μαΐου 2014 για την επίλυση της κρίσης στο Νότιο Σουδάν (συμφωνία του Μαΐου), η οποία αποτελούσε εκ νέου δέσμευση για την εφαρμογή της συμφωνίας για την κατάπαυση των εχθροπραξιών (CoHA).
            Ο Deng Wol ηγήθηκε και κατηύθυνε στρατιωτική δράση κατά των δυνάμεων της αντιπολίτευσης και διεξήγαγε στρατιωτικές συγκρούσεις κατά παράβαση της CoHA.
            Αμέσως μετά τη συμφωνία των διαπραγματευτών και από τις δύο πλευρές για την κατάπαυση των εχθροπραξιών, ο DENG WOL προετοίμασε τις δυνάμεις του για να προελάσουν στην πόλη Leer της πολιτείας Unity. Αυτές στη συνέχεια έστησαν ενέδρα και σφυροκόπησαν με οβίδες αντάρτες μαχητές κοντά στο Leer.
            Στα μέσα του Απριλίου 2014, σύμφωνα με πληροφορίες, οι δυνάμεις του Deng Wol προετοίμασαν την ανακατάληψη του Bentiu από τις αντικυβερνητικές δυνάμεις. Αργότερα τον ίδιο μήνα, οι δυνάμεις του Deng Wol κατέλαβαν το Mayom μετά από σκληρή μάχη στην οποία σκοτώθηκαν πάνω από 300 μαχητές των αντιπολιτευόμενων δυνάμεων. Εν συνεχεία, στις αρχές Μαΐου 2014, οι δυνάμεις του Deng Wol κατέλαβαν το Tor Abyad, εξοντώνοντας παράλληλα δυνάμεις της αντιπολίτευσης. Λίγο αργότερα, οι δυνάμεις του SPLA, μαζί με δυνάμεις του Deng Wol, επιτέθηκαν και ανακατέλαβαν την πόλη Wang Kai της πολιτείας Unity. Ο Deng Wol εξουσιοδότησε τις δυνάμεις του να σκοτώσουν όποιον μεταφέρει όπλα ή κρύβεται σε σπίτια, και τις διέταξε να κάψουν τις κατοικίες στις οποίες βρίσκονται υποστηρικτές της αντιπολίτευσης.
            Η τρίτη μεραρχία του SPLA του Deng Wol συμμετείχε στην επίθεση του Απριλίου — Μαΐου 2015 στην πολιτεία Unity, κατά τη διάρκεια της οποίας ο SPLA εξαπέλυσε συντονισμένη επίθεση για να καταλάβει προπύργια της αντιπολίτευσης στις επαρχίες Mayom, Guit, Koch, Mayendit και Leer. Οι δυνάμεις του Deng Wol σκότωσαν παιδιά, γυναίκες και ηλικιωμένους άνδρες, έκαψαν περιουσίες και έκλεψαν ζωικό κεφάλαιο καθώς προήλαυναν μέσω της πολιτείας Unity προς το κοίτασμα πετρελαίου Τhorjath κατά τη διάρκεια του Μαΐου 2015. Επιπλέον, στις αρχές του εν λόγω μήνα, ο Deng Wol φέρεται να άσκησε πιέσεις για την εκτέλεση αιχμαλώτων στρατιωτών της αντιπολίτευσης.
            5.   Marial Chanuong Yol MANGOK [γνωστός και ως: α) Marial Chinuong β) Marial Chan γ) Marial Chanoung Yol δ) Marial Chinoum] Χαρακτηρισμός: α) Υποστράτηγος του Λαϊκού Απελευθερωτικού Στρατού του Σουδάν β) Διοικητής, Μονάδα Προεδρικής Φρουράς Ημερομηνία γέννησης:1 Ιαν. 1960Τόπος γέννησης: Yirol, Πολιτεία Lakes, Ιθαγένεια: Νότιο Σουδάν Αριθ. διαβατηρίου: R00005943, Νότιο Σουδάν

               Ημερομηνία καταχώρισης στον κατάλογο του ΟΗΕ:1η Ιουλίου 2015Λοιπές πληροφορίες: Η Προεδρική Φρουρά του πρωταγωνίστησε στη σφαγή των αμάχων Nuer στην Juba και τα περίχωρά της, πολλοί εκ των οποίων θάφτηκαν σε ομαδικούς τάφους. Ένας τέτοιος τάφος αναφέρθηκε ότι περιείχε 200-300 αμάχους

               Πληροφορίες από τη συνοπτική έκθεση των λόγων καταχώρισης στον κατάλογο που παρέσχε η Επιτροπή Κυρώσεων:

            Ο Santino Deng Wol καταχωρίστηκε στις 1 Ιουλίου 2015 σύμφωνα με τις παραγράφους 7(α), 7(δ) και 8 της απόφασης 2206 (2015) για “δράσεις ή πολιτικές που έχουν ως στόχο ή ως αποτέλεσμα την επέκταση ή παράταση της σύγκρουσης στο Νότιο Σουδάν ή την παρεμπόδιση της συμφιλίωσης ή των ειρηνευτικών συνομιλιών ή διαδικασιών, συμπεριλαμβανομένων και των παραβιάσεων της συμφωνίας για την κατάπαυση των εχθροπραξιών”· “τη στόχευση αμάχων, συμπεριλαμβανομένων γυναικών και παιδιών, μέσω της διάπραξης πράξεων βίας (συμπεριλαμβανομένων δολοφονιών, ακρωτηριασμών, βασανιστηρίων, βιασμού ή άλλων μορφών σεξουαλικής βίας), απαγωγών, αναγκαστικών εξαφανίσεων, αναγκαστικών εκτοπίσεων, ή επιθέσεων σε σχολεία, νοσοκομεία, θρησκευτικούς χώρους ή χώρους συγκέντρωσης αμάχων που ζητούν καταφύγιο, ή μέσω συμπεριφοράς που συνιστά σοβαρή κατάχρηση ή παραβίαση των ανθρωπίνων δικαιωμάτων ή παραβίαση του διεθνούς ανθρωπιστικού δικαίου·” και ως επικεφαλής “κάθε οντότητας, συμπεριλαμβανομένων τυχόν κυβέρνησης του Νοτίου Σουδάν, της αντιπολίτευσης, παραστρατιωτικών ομάδων, ή άλλων ομάδων, οι οποίες έχουν διενεργήσει ή των οποίων τα μέλη έχουν διενεργήσει οποιαδήποτε από τις δραστηριότητες που αναφέρονται στις παραγράφους 6 και 7”.

               Συμπληρωματικές πληροφορίες

            Ο Mangok είναι ο διοικητής της προεδρικής φρουράς της κυβέρνησης του Νοτίου Σουδάν, ο οποίος ηγήθηκε των επιχειρήσεων στη Τζούμπα μετά τις εχθροπραξίες που άρχισαν στις 15 Δεκεμβρίου 2013. Εκτέλεσε εντολές για αφοπλισμό των στρατιωτών Nuer και, εν συνεχεία, διέταξε τη χρήση τεθωρακισμένων κατά πολιτικών προσωπικοτήτων στη Τζούμπα, σκοτώνοντας 22 άοπλους σωματοφύλακες του ηγέτη της αντιπολίτευσης Riek Machar και επτά σωματοφύλακες του πρώην Υπουργού Εσωτερικών Gier Chuang Aluong.
            Κατά τις αρχικές επιχειρήσεις στη Τζούμπα —σύμφωνα με πολυάριθμες και αξιόπιστες αφηγήσεις— η προεδρική φρουρά του Mangok πρωτοστάτησε στη σφαγή αμάχων Nuer στην Τζούμπα και τον περίγυρό της, πολλοί εκ των οποίων ετάφησαν σε ομαδικούς τάφους. Ένας τέτοιος τάφος αναφέρθηκε ότι περιείχε 200-300 αμάχους.
            6.   Peter GADET [γνωστός και ως: α) Peter Gatdet Yaka β) Peter Gadet Yak γ) Peter Gadet Yaak δ) Peter Gatdet Yaak ε) Peter Gatdet στ) Peter Gatdeet Yaka]

               Ημερομηνία γέννησης: Μεταξύ 1957 και 1959 Τόπος γέννησης: α) επαρχία Mayom Πολιτεία Unity β) Mayan, Πολιτεία Unity Ημερομηνία καταχώρισης στον κατάλογο του ΟΗΕ:1 Ιουλ. 2015

               Άλλες πληροφορίες: Διόρισε τον Αναπληρωτή Αρχηγό του Επιτελείου Επιχειρήσεων του SPLA-IO στις 21 Δεκεμβρίου 2014. Οι υπό τις διαταγές του δυνάμεις επιτέθηκαν σε αμάχους, μεταξύ των οποίων και γυναίκες, τον Απρίλιο του 2014 κατά τη διάρκεια επιθέσεως στη Bentiu και, επίσης, προέβησαν σε στοχευμένες δολοφονίες με βάση την εθνοτική καταγωγή.
            Ο Santino Deng Wol καταχωρίστηκε στις 1 Ιουλίου 2015 σύμφωνα με τις παραγράφους 7(α), 7(δ) και 8 της απόφασης 2206 (2015) για “δράσεις ή πολιτικές που έχουν ως στόχο ή ως αποτέλεσμα την επέκταση ή παράταση της σύγκρουσης στο Νότιο Σουδάν ή την παρεμπόδιση της συμφιλίωσης ή των ειρηνευτικών συνομιλιών ή διαδικασιών, συμπεριλαμβανομένων και των παραβιάσεων της συμφωνίας για την κατάπαυση των εχθροπραξιών”· “τη στόχευση αμάχων, συμπεριλαμβανομένων γυναικών και παιδιών, μέσω της διάπραξης πράξεων βίας (συμπεριλαμβανομένων δολοφονιών, ακρωτηριασμών, βασανιστηρίων, βιασμού ή άλλων μορφών σεξουαλικής βίας), απαγωγών, αναγκαστικών εξαφανίσεων, αναγκαστικών εκτοπίσεων, ή επιθέσεων σε σχολεία, νοσοκομεία, θρησκευτικούς χώρους ή χώρους συγκέντρωσης αμάχων που ζητούν καταφύγιο, ή μέσω συμπεριφοράς που συνιστά σοβαρή κατάχρηση ή παραβίαση των ανθρωπίνων δικαιωμάτων ή παραβίαση του διεθνούς ανθρωπιστικού δικαίου·” και ως επικεφαλής “κάθε οντότητας, συμπεριλαμβανομένων τυχόν κυβέρνησης του Νοτίου Σουδάν, της αντιπολίτευσης, παραστρατιωτικών ομάδων, ή άλλων ομάδων, οι οποίες έχουν διενεργήσει ή των οποίων τα μέλη έχουν διενεργήσει οποιαδήποτε από τις δραστηριότητες που αναφέρονται στις παραγράφους 6 και 7”.

               Συμπληρωματικές πληροφορίες

            Ο Peter Gadet είναι ο διοικητής των δυνάμεων του Αντικαθεστωτικού Λαϊκού Απελευθερωτικού Στρατού του Σουδάν (SPLA-IO) οι οποίες προέβησαν σε ενέργειες που διεύρυναν τη σύγκρουση στο Νότιο Σουδάν, καθώς και σε παραβιάσεις της συμφωνίας τερματισμού των εχθροπραξιών (CoHA) του Ιανουαρίου 2014.
            Δυνάμεις υπό την ηγεσία του Gadet επιτέθηκαν και ανακατέλαβαν την Kaka, στην πολιτεία Άνω Νείλου, από τον Λαϊκό Απελευθερωτικό Στρατό του Σουδάν (SPLA) στα τέλη Μαρτίου 2014. Ο Gadet στη συνέχεια μεταφέρθηκε από την πολιτεία Jonglei στο Bentiu όπου και διορίστηκε στρατιωτικός διοικητής της πολιτείας Unity, προκειμένου να συνδράμει στις προσπάθειες των αντικυβερνητικών δυνάμεων για κινητοποίηση του κατά πλειονότητα Bol Nuer πληθυσμού. Ύστερα, ο Gadet ηγήθηκε επιθέσεων του SPLA-IO στην πολιτεία Unity. Οι δυνάμεις του Gadet ήταν υπεύθυνες για την πρόκληση ζημιών σε υπό κατασκευήν διυλιστήριο πετρελαίου στην πολιτεία Unity το οποίο κατασκευάζει ρωσική εταιρεία. Οι δυνάμεις του Gadet πήραν επίσης τον έλεγχο των πετρελαιοπαραγωγών περιοχών Tor Abyad και Kilo 30 στην πολιτεία Unity.
            Από τα μέσα Απριλίου του 2014, 50 000 στρατιώτες των αντικυβερνητικών δυνάμεων περικύκλωσαν το Malakal ενόψει επίθεσης στο Bentiu. Στις 15 Απριλίου 2014, δυνάμεις του Gadet επιτέθηκαν και πήραν τον έλεγχο της πόλης Bentiu, προτού τον απολέσουν και πάλι στη συνέχεια. Δυνάμεις υπό τις διαταγές του Gadet επιτέθηκαν σε αμάχους, μεταξύ των οποίων και γυναίκες, τον Απρίλιο του 2014 κατά τη διάρκεια επιθέσεως στο Bentiu και, επίσης, προέβησαν σε στοχευμένες δολοφονίες με βάση την εθνοτική καταγωγή.
            Τον Ιούνιο του 2014, ο Peter Gadet εξέδωσε οδηγία προς τους διοικητές του SPLA-IO να στρατολογούν νέους σε όλες τις επαρχίες που ελέγχουν οι αντάρτες.
            Από τις 25-29 Οκτωβρίου 2014, δυνάμεις υπό τις διαταγές του Gadet περικύκλωσαν και επιτέθηκαν στο Bentiu και την Rubkona, καταλαμβάνοντας για σύντομο χρονικό διάστημα την πόλη Bentiu στις 29 Οκτωβρίου προτού αποχωρήσουν.
            Στις 21 Δεκεμβρίου 2014, ο Gadet διορίστηκε Αναπληρωτής Αρχηγός του Επιτελείου Επιχειρήσεων του SPLA-IO. Ύστερα από τον διορισμό, ο μηχανισμός παρακολούθησης και επαλήθευσης της Διακυβερνητικής αρχής για την ανάπτυξη ανέφερε ότι δυνάμεις του SPLA-IO προέβησαν σε επανειλημμένες παραβιάσεις την CoHA στις Πολιτείες Unity, Άνω Νείλου και Jonglei.
            B.   ΝΟΜΙΚΑ ΠΡΟΣΩΠΑ, ΟΝΤΟΤΗΤΕΣ ΚΑΙ ΦΟΡΕΙΣ»


title: Εκτελεστικός κανονισμός (ΕΕ) αριθ. 914/2013 της Επιτροπής, της 23ης Σεπτεμβρίου 2013 , σχετικά με τον καθορισμό, για το 2013, δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΚ) αριθ. 73/2009 του Συμβουλίου

text:
               24.9.2013

               EL

               Επίσημη Εφημερίδα της Ευρωπαϊκής Ένωσης

               L 252/14

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 914/2013 ΤΗΣ ΕΠΙΤΡΟΠΉΣ
   της 23ης Σεπτεμβρίου 2013
   σχετικά με τον καθορισμό, για το 2013, δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΚ) αριθ. 73/2009 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 73/2009 του Συμβουλίου, της 19ης Ιανουαρίου 2009, σχετικά με τη θέσπιση κοινών κανόνων για τα καθεστώτα άμεσης στήριξης για τους γεωργούς στο πλαίσιο της κοινής γεωργικής πολιτικής και τη θέσπιση ορισμένων καθεστώτων στήριξης για τους γεωργούς, για την τροποποίηση των κανονισμών (ΕΚ) αριθ. 1290/2005, (ΕΚ) αριθ. 247/2006, (ΕΚ) αριθ. 378/2007 και για την κατάργηση του κανονισμού (ΕΚ) αριθ. 1782/2003 (1), και ιδίως το άρθρο 51 παράγραφος 2 πρώτο εδάφιο, το άρθρο 69 παράγραφος 3 πρώτο εδάφιο, το άρθρο 123 παράγραφος 1 πρώτο εδάφιο, το άρθρο 131 παράγραφος 4 πρώτο εδάφιο και το άρθρο 142 στοιχείο γ),
   Εκτιμώντας τα ακόλουθα:

               (1)

               Για τα κράτη μέλη που εφαρμόζουν το 2013 το καθεστώς ενιαίας ενίσχυσης, το οποίο προβλέπεται στον τίτλο III του κανονισμού (ΕΚ) αριθ. 73/2009, θα πρέπει να καθοριστούν, για το 2013, τα δημοσιονομικά ανώτατα όρια για καθεμία από τις ενισχύσεις που αναφέρονται στα άρθρα 52, 53 και 54 του εν λόγω κανονισμού.

               (2)

               Για τα κράτη μέλη τα οποία κάνουν χρήση κατά το 2013 των δυνατοτήτων που παρέχει το άρθρο 69 παράγραφος 1 ή το άρθρο 131 παράγραφος 1 του κανονισμού (ΕΚ) αριθ. 73/2009, πρέπει να καθοριστούν για το 2013 τα δημοσιονομικά ανώτατα όρια για την ειδική στήριξη που αναφέρεται στο κεφάλαιο 5 του τίτλου III του κανονισμού (ΕΚ) αριθ. 73/2009.

               (3)

               Το άρθρο 69 παράγραφος 4 του κανονισμού (ΕΚ) αριθ. 73/2009 περιορίζει τους πόρους που είναι δυνατόν να χρησιμοποιηθούν για κάθε συνδεδεμένο μέτρο, το οποίο προβλέπεται στο άρθρο 68 παράγραφος 1 στοιχείο α) σημεία i), ii), iii) και iv) και στο άρθρο 68 παράγραφος 1 στοιχεία β) και ε) σε 3,5 % των εθνικών ανώτατων ορίων που αναφέρονται στο άρθρο 40 του ιδίου κανονισμού. Για λόγους σαφήνειας, η Επιτροπή πρέπει να δημοσιεύσει το ανώτατο όριο που προκύπτει από τα ποσά τα οποία κοινοποίησαν τα κράτη μέλη για τα σχετικά μέτρα.

               (4)

               Σύμφωνα με το άρθρο 69 παράγραφος 6 στοιχείο α) του κανονισμού (ΕΚ) αριθ. 73/2009, τα ποσά που υπολογίζονται σύμφωνα με το άρθρο 69 παράγραφος 7 του εν λόγω κανονισμού έχουν καθοριστεί στο παράρτημα III του κανονισμού (ΕΚ) αριθ. 1120/2009 της Επιτροπής, της 29ης Οκτωβρίου 2009, για τη θέσπιση λεπτομερών κανόνων εφαρμογής του καθεστώτος ενιαίας ενίσχυσης που προβλέπεται στον τίτλο III του κανονισμού (ΕΚ) αριθ. 73/2009 του Συμβουλίου (2). Για λόγους σαφήνειας, η Επιτροπή πρέπει να δημοσιεύσει τα ποσά που κοινοποίησαν τα κράτη μέλη και τα οποία προτίθενται να χρησιμοποιήσουν σύμφωνα με το άρθρο 69 παράγραφος 6 στοιχείο α) του κανονισμού (ΕΚ) αριθ. 73/2009.

               (5)

               Για λόγους σαφήνειας, είναι σκόπιμο να δημοσιευθούν τα δημοσιονομικά ανώτατα όρια του καθεστώτος ενιαίας ενίσχυσης για το 2013, τα οποία προκύπτουν μετά την αφαίρεση των ανώτατων ορίων για τις ενισχύσεις, που αναφέρονται στα άρθρα 52, 53, 54 και 68 του κανονισμού (ΕΚ) αριθ. 73/2009, από τα ανώτατα όρια του παραρτήματος VIII του ίδιου κανονισμού. Το προς αφαίρεση ποσό από το εν λόγω παράρτημα VIII με σκοπό τη χρηματοδότηση της ειδικής στήριξης που αναφέρεται στο άρθρο 68 του κανονισμού (ΕΚ) αριθ. 73/2009 αντιστοιχεί στη διαφορά μεταξύ του συνολικού ποσού για την ειδική στήριξη που κοινοποιήθηκε από τα κράτη μέλη και των ποσών που κοινοποιήθηκαν για τη χρηματοδότηση της ειδικής στήριξης σύμφωνα με το άρθρο 69 παράγραφος 6 στοιχείο α) του ίδιου κανονισμού. Όταν κράτος μέλος που εφαρμόζει το καθεστώς ενιαίας ενίσχυσης αποφασίζει να χορηγήσει τη στήριξη που αναφέρεται στο άρθρο 68 παράγραφος 1 στοιχείο γ), το κοινοποιούμενο στην Επιτροπή ποσό πρέπει να συμπεριληφθεί στο ανώτατο όριο του καθεστώτος ενιαίας ενίσχυσης, εφόσον η στήριξη αυτή παρέχεται με τη μορφή αύξησης της μοναδιαίας αξίας και/ή του αριθμού των δικαιωμάτων ενίσχυσης του γεωργού.

               (6)

               Πρέπει να καθοριστεί η ετήσια συνολική χρηματοδότηση σύμφωνα με το άρθρο 123 παράγραφος 1 του κανονισμού (ΕΚ) αριθ. 73/2009 για τα κράτη μέλη που εφαρμόζουν το 2013 το καθεστώς ενιαίας στρεμματικής ενίσχυσης το οποίο προβλέπεται στον τίτλο V κεφάλαιο 2 του εν λόγω κανονισμού.

               (7)

               Για λόγους σαφήνειας, είναι σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών τα οποία εφαρμόζουν το καθεστώς ενιαίας στρεμματικής ενίσχυσης για τη χορήγηση χωριστής ενίσχυσης για τη ζάχαρη το 2013, δυνάμει του άρθρου 126 του κανονισμού (ΕΚ) αριθ. 73/2009, όπως προκύπτει από την κοινοποίησή τους.

               (8)

               Για λόγους σαφήνειας, κρίνεται σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση χωριστής ενίσχυσης για τα οπωροκηπευτικά το 2013, δυνάμει του άρθρου 127 του κανονισμού (ΕΚ) αριθ. 73/2009, τα οποία προκύπτουν από την κοινοποίησή τους.

               (9)

               Για λόγους σαφήνειας, κρίνεται σκόπιμο να δημοσιευθούν τα ανώτατα ποσά που τίθενται στη διάθεση των κρατών μελών που εφαρμόζουν το καθεστώς ενιαίας στρεμματικής ενίσχυσης για τη χορήγηση χωριστής ενίσχυσης για τα κόκκινα φρούτα το 2013, δυνάμει του άρθρου 129 του κανονισμού (ΕΚ) αριθ. 73/2009, τα οποία προκύπτουν από την κοινοποίησή τους.

               (10)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Τα δημοσιονομικά ανώτατα όρια για το 2013, τα οποία προβλέπονται στο άρθρο 51 παράγραφος 2 του κανονισμού (ΕΚ) αριθ. 73/2009, περιλαμβάνονται στο παράρτημα I του παρόντος κανονισμού.
   2.   Τα δημοσιονομικά ανώτατα όρια για το 2013, τα οποία προβλέπονται στο άρθρο 69 παράγραφος 3 και στο άρθρο 131 παράγραφος 4 του κανονισμού (ΕΚ) αριθ. 73/2009, περιλαμβάνονται στο παράρτημα II του παρόντος κανονισμού.
   3.   Τα δημοσιονομικά ανώτατα όρια για το 2013, τα οποία προβλέπονται στο άρθρο 68 παράγραφος 1 στοιχείο α) σημεία i), ii), iii) και iv) και στο άρθρο 68 παράγραφος 1 στοιχεία β) και ε) του κανονισμού (ΕΚ) αριθ. 73/2009, περιλαμβάνονται στο παράρτημα III του παρόντος κανονισμού.
   4.   Τα ποσά που μπορούν να χρησιμοποιήσουν τα κράτη μέλη σύμφωνα με το άρθρο 69 παράγραφος 6 στοιχείο α) του κανονισμού (ΕΚ) αριθ. 73/2009 για την κάλυψη της ειδικής στήριξης που προβλέπεται στο άρθρο 68 παράγραφος 1 του ίδιου κανονισμού περιλαμβάνονται στο παράρτημα IV του παρόντος κανονισμού.
   5.   Τα δημοσιονομικά ανώτατα όρια για το 2013 για το καθεστώς ενιαίας ενίσχυσης που προβλέπονται στον τίτλο III του κανονισμού (ΕΚ) αριθ. 73/2009 περιλαμβάνονται στο παράρτημα V του παρόντος κανονισμού.
   6.   Η ετήσια συνολική χρηματοδότηση για το 2013, η οποία προβλέπεται στο άρθρο 123 παράγραφος 1 του κανονισμού (ΕΚ) αριθ. 73/2009, περιλαμβάνεται στο παράρτημα VI του παρόντος κανονισμού.
   7.   Τα ανώτατα ποσά που τίθενται στη διάθεση της Τσεχικής Δημοκρατίας, της Ουγγαρίας, της Λετονίας, της Λιθουανίας, της Πολωνίας, της Ρουμανίας και της Σλοβακίας για τη χορήγηση της χωριστής ενίσχυσης για τη ζάχαρη το 2013, η οποία αναφέρεται στο άρθρο 126 του κανονισμού (ΕΚ) αριθ. 73/2009, περιλαμβάνονται στο παράρτημα VII του παρόντος κανονισμού.
   8.   Τα ανώτατα ποσά που τίθενται στη διάθεση της Τσεχικής Δημοκρατίας, της Ουγγαρίας, της Πολωνίας και της Σλοβακίας για τη χορήγηση της χωριστής ενίσχυσης για τα οπωροκηπευτικά το 2013, η οποία αναφέρεται στο άρθρο 127 του κανονισμού (ΕΚ) αριθ. 73/2009, περιλαμβάνονται στο παράρτημα VIII του παρόντος κανονισμού.
   9.   Τα μέγιστα ποσά που τίθενται στη διάθεση της Βουλγαρίας, της Ουγγαρίας και της Πολωνίας για τη χορήγηση της χωριστής ενίσχυσης για τα κόκκινα φρούτα το 2013, η οποία αναφέρεται στο άρθρο 129 του κανονισμού (ΕΚ) αριθ. 73/2009, περιλαμβάνονται στο παράρτημα IX του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Σεπτεμβρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 30 της 31.1.2009, σ. 16.

      (2)  ΕΕ L 316 της 2.12.2009, σ. 1.

      ΠΑΡΑΡΤΗΜΑ I

         Δημοσιονομικά ανώτατα όρια για τις άμεσες ενισχύσεις που χορηγούνται κατ’ εφαρμογή των άρθρων 52, 53 και 54 του κανονισμού (ΕΚ) αριθ. 73/2009

         Ημερολογιακό έτος 2013

                  (σε χιλιάδες ευρώ)

                  BE

                  ES

                  FR

                  AT

                  PT

                  FI

                  Πριμοδότηση για αιγοπρόβατα

                  21 892

                  600

                  Συμπληρωματική πριμοδότηση για αιγοπρόβατα

                  7 184

                  200

                  Πριμοδότηση για θηλάζουσες αγελάδες

                  77 565

                  261 153

                  525 622

                  70 578

                  78 695

                  Συμπληρωματική πριμοδότηση για θηλάζουσες αγελάδες

                  19 389

                  26 000

                  99

                  9 462

      ΠΑΡΑΡΤΗΜΑ II

         Δημοσιονομικά ανώτατα όρια για την ειδική στήριξη που προβλέπεται στο άρθρο 68 παράγραφος 1 του κανονισμού (ΕΚ) αριθ. 73/2009

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Βέλγιο

                  8 600

                  Βουλγαρία

                  28 500

                  Τσεχική Δημοκρατία

                  31 826

                  Δανία

                  40 975

                  Εσθονία

                  1 253

                  Ιρλανδία

                  25 000

                  Ισπανία

                  248 054

                  Γαλλία

                  478 600

                  Ιταλία

                  321 950

                  Λετονία

                  5 130

                  Λιθουανία

                  13 304

                  Ουγγαρία

                  131 898

                  Κάτω Χώρες

                  38 900

                  Αυστρία

                  13 900

                  Πολωνία

                  106 558

                  Πορτογαλία

                  34 111

                  Ρουμανία

                  44 257

                  Σλοβενία

                  14 424

                  Σλοβακία

                  13 500

                  Φινλανδία

                  57 055

                  Σουηδία

                  3 469

                  Ηνωμένο Βασίλειο

                  29 800

                  Ποσά που έχουν κοινοποιηθεί από τα κράτη μέλη για τη χορήγηση της στήριξης που αναφέρεται στο άρθρο 68 παράγραφος 1 στοιχείο γ) και έχουν περιληφθεί στα ανώτατα όρια του καθεστώτος ενιαίας ενίσχυσης.
                  Σλοβενία: 5 800 χιλιάδες ευρώ

      ΠΑΡΑΡΤΗΜΑ III

         Δημοσιονομικά ανώτατα όρια για τη στήριξη που προβλέπεται στο άρθρο 68 παράγραφος 1 στοιχείο α) σημεία i), ii), iii) και iv) και στο άρθρο 68 παράγραφος 1 στοιχεία β) και ε) του κανονισμού (ΕΚ) αριθ. 73/2009

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Βέλγιο

                  4 461

                  Βουλγαρία

                  28 500

                  Τσεχική Δημοκρατία

                  31 826

                  Δανία

                  17 075

                  Εσθονία

                  1 253

                  Ιρλανδία

                  25 000

                  Ισπανία

                  179 954

                  Γαλλία

                  297 600

                  Ιταλία

                  152 950

                  Λετονία

                  5 130

                  Λιθουανία

                  13 304

                  Ουγγαρία

                  46 164

                  Κάτω Χώρες

                  31 420

                  Αυστρία

                  13 900

                  Πολωνία

                  106 558

                  Πορτογαλία

                  21 210

                  Ρουμανία

                  44 257

                  Σλοβενία

                  8 624

                  Σλοβακία

                  13 500

                  Φινλανδία

                  57 055

                  Σουηδία

                  3 469

                  Ηνωμένο Βασίλειο

                  29 800

      ΠΑΡΑΡΤΗΜΑ IV

         Ποσά που πρόκειται να χρησιμοποιηθούν από τα κράτη μέλη κατ’ εφαρμογή του άρθρου 69 παράγραφος 6 στοιχείο α) του κανονισμού (ΕΚ) αριθ. 73/2009 για την κάλυψη της ειδικής στήριξης που προβλέπεται στο άρθρο 68 παράγραφος 1 του εν λόγω κανονισμού

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Βέλγιο

                  8 600

                  Δανία

                  23 250

                  Ιρλανδία

                  23 900

                  Ισπανία

                  144 390

                  Γαλλία

                  84 000

                  Ιταλία

                  144 900

                  Κάτω Χώρες

                  31 700

                  Αυστρία

                  11 900

                  Πορτογαλία

                  21 700

                  Σλοβενία

                  5 800

                  Φινλανδία

                  6 190

      ΠΑΡΑΡΤΗΜΑ V

         Δημοσιονομικά ανώτατα όρια για το καθεστώς ενιαίας ενίσχυσης

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Βέλγιο

                  517 901

                  Δανία

                  1 031 277

                  Γερμανία

                  5 852 938

                  Ιρλανδία

                  1 339 769

                  Ελλάδα

                  2 233 227

                  Ισπανία

                  4 913 824

                  Γαλλία

                  7 607 272

                  Ιταλία

                  4 202 935

                  Λουξεμβούργο

                  37 671

                  Μάλτα

                  5 503

                  Κάτω Χώρες

                  890 551

                  Αυστρία

                  679 111

                  Πορτογαλία

                  476 907

                  Σλοβενία

                  141 450

                  Φινλανδία

                  518 883

                  Σουηδία

                  767 437

                  Ηνωμένο Βασίλειο

                  3 958 242

      ΠΑΡΑΡΤΗΜΑ VI

         Ετήσια συνολική χρηματοδότηση για το καθεστώς ενιαίας στρεμματικής ενίσχυσης

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Βουλγαρία

                  553 245

                  Τσεχική Δημοκρατία

                  832 828

                  Εσθονία

                  99 912

                  Κύπρος

                  53 499

                  Λετονία

                  138 041

                  Λιθουανία

                  356 545

                  Ουγγαρία

                  1 140 921

                  Πολωνία

                  2 760 813

                  Ρουμανία

                  1 213 143

                  Σλοβακία

                  354 697

      ΠΑΡΑΡΤΗΜΑ VII

         Ανώτατα ποσά που τίθενται στη διάθεση των κρατών μελών για τη χορήγηση χωριστής ενίσχυσης για τη ζάχαρη που προβλέπεται στο άρθρο 126 του κανονισμού (ΕΚ) αριθ. 73/2009

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Τσεχική Δημοκρατία

                  44 245

                  Λετονία

                  3 308

                  Λιθουανία

                  10 260

                  Ουγγαρία

                  41 010

                  Πολωνία

                  159 392

                  Ρουμανία

                  7 072

                  Σλοβακία

                  19 289

      ΠΑΡΑΡΤΗΜΑ VIII

         Ανώτατα ποσά που τίθενται στη διάθεση των κρατών μελών για τη χορήγηση χωριστής ενίσχυσης για τα οπωροκηπευτικά η οποία αναφέρεται στο άρθρο 127 του κανονισμού (ΕΚ) αριθ. 73/2009

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Τσεχική Δημοκρατία

                  414

                  Ουγγαρία

                  4 756

                  Πολωνία

                  6 715

                  Σλοβακία

                  690

      ΠΑΡΑΡΤΗΜΑ IX

         Ανώτατα ποσά που τίθενται στη διάθεση των κρατών μελών για τη χορήγηση χωριστής ενίσχυσης για τα κόκκινα φρούτα που προβλέπεται στο άρθρο 129 του κανονισμού (ΕΚ) αριθ. 73/2009

         Ημερολογιακό έτος 2013

                  Κράτος μέλος

                  (σε χιλιάδες ευρώ)

                  Βουλγαρία

                  226

                  Ουγγαρία

                  391

                  Πολωνία

                  11 040


title: Εκτελεστικός κανονισμός (ΕΕ) αριθ. 953/2014 της Επιτροπής, της 5ης Σεπτεμβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               6.9.2014

               EL

               Επίσημη Εφημερίδα της Ευρωπαϊκής Ένωσης

               L 267/2

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 953/2014 ΤΗΣ ΕΠΙΤΡΟΠΉΣ
   της 5ης Σεπτεμβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Σεπτεμβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MK

                  59,1

                  ZZ

                  59,1

                  0707 00 05

                  TR

                  124,2

                  ZZ

                  124,2

                  0709 93 10

                  TR

                  123,8

                  ZZ

                  123,8

                  0805 50 10

                  AR

                  173,1

                  BR

                  100,4

                  CL

                  209,3

                  IL

                  182,0

                  TR

                  227,6

                  UY

                  152,4

                  ZA

                  161,3

                  ZZ

                  172,3

                  0806 10 10

                  BR

                  163,5

                  TR

                  120,4

                  ZZ

                  142,0

                  0808 10 80

                  BR

                  63,0

                  CL

                  100,4

                  CN

                  120,7

                  NZ

                  122,1

                  US

                  129,1

                  ZA

                  130,0

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  48,0

                  ZA

                  100,9

                  ZZ

                  91,3

                  0809 30

                  TR

                  135,5

                  ZZ

                  135,5

                  0809 40 05

                  BA

                  34,7

                  MK

                  41,9

                  ZZ

                  38,3

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2016/12 της Επιτροπής, της 6ης Ιανουαρίου 2016, για τον τερματισμό της μερικής ενδιάμεσης επανεξέτασης του δασμού αντιντάμπινγκ και των αντισταθμιστικών δασμών που επιβάλλονται στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας

text:
               7.1.2016

               EL

               Επίσημη Εφημερίδα της Ευρωπαϊκής Ένωσης

               L 4/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/12 ΤΗΣ ΕΠΙΤΡΟΠΉΣ
   της 6ης Ιανουαρίου 2016
   για τον τερματισμό της μερικής ενδιάμεσης επανεξέτασης του δασμού αντιντάμπινγκ και των αντισταθμιστικών δασμών που επιβάλλονται στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («ο βασικός κανονισμός αντιντάμπινγκ»), και ιδίως το άρθρο 11 παράγραφος 3,
   Έχοντας υπόψη τον κανονισμό (ΕΚ) αριθ. 597/2009 του Συμβουλίου, της 11ης Ιουνίου 2009, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας (2) («ο βασικός κανονισμός κατά των επιδοτήσεων»), και ιδίως το άρθρο 19 παράγραφος 3,
   Εκτιμώντας τα ακόλουθα:
   1.   Ισχύοντα μέτρα

               (1)

               Με τον κανονισμό (ΕΕ) αριθ. 513/2013 (3), η Ευρωπαϊκή Επιτροπή («η Επιτροπή») επέβαλε προσωρινό δασμό αντιντάμπινγκ στις εισαγωγές στην Ευρωπαϊκή Ένωση («η Ένωση») φωτοβολταϊκών συστοιχιών κρυσταλλικού πυριτίου («συστοιχιών») και βασικών συστατικών στοιχείων (δηλαδή κυψελών και πλακιδίων) καταγωγής ή προέλευσης Λαϊκής Δημοκρατίας της Κίνας («η Κίνα»).

               (2)

               Μια ομάδα παραγωγών-εξαγωγέων εξουσιοδότησε το Εμπορικό Επιμελητήριο της Κίνας για Εισαγωγές και Εξαγωγές Μηχανημάτων και Ηλεκτρονικών Προϊόντων («CCCME») να υποβάλει εκ μέρους της στην Επιτροπή ανάληψη υποχρέωσης ως προς τις τιμές, και το Επιμελητήριο όντως το έπραξε. Είναι σαφές από τους όρους της εν λόγω ανάληψης υποχρέωσης ως προς τις τιμές ότι αποτελεί σύνθεση των ατομικών αναλήψεων υποχρεώσεων ως προς τις τιμές για κάθε παραγωγό-εξαγωγέα, τις οποίες, για πρακτικούς λόγους, συντονίζει το CCCME.

               (3)

               Με την απόφαση 2013/423/ΕΕ (4) η Επιτροπή αποδέχθηκε την εν λόγω ανάληψη υποχρέωσης ως προς τις τιμές όσον αφορά τον προσωρινό δασμό αντιντάμπινγκ. Με τον κανονισμό (ΕΕ) αριθ. 748/2013 (5) η Επιτροπή τροποποίησε τον κανονισμό (ΕΕ) αριθ. 513/2013 για να θεσπίσει τις τεχνικές αλλαγές που ήταν αναγκαίες λόγω της αποδοχής της ανάληψης υποχρέωσης όσον αφορά τον προσωρινό δασμό αντιντάμπινγκ.

               (4)

               Με τον εκτελεστικό κανονισμό (ΕΕ) αριθ. 1238/2013 (6) το Συμβούλιο επέβαλε οριστικό δασμό αντιντάμπινγκ στις εισαγωγές προς την Ένωση συστοιχιών και κυψελών καταγωγής ή προέλευσης ΛΔΚ («υπό εξέταση προϊόν»). Με τον εκτελεστικό κανονισμό (ΕΕ) αριθ. 1239/2013 (7) το Συμβούλιο επέβαλε επίσης οριστικό αντισταθμιστικό δασμό στις εισαγωγές του υπό εξέταση προϊόντος στην Ένωση.

               (5)

               Μετά την κοινοποίηση της τροποποιημένης έκδοσης της ανάληψης υποχρέωσης ως προς τις τιμές από ομάδα παραγωγών-εξαγωγέων («οι παραγωγοί-εξαγωγείς») από κοινού με το CCCME, η Επιτροπή επιβεβαίωσε με την εκτελεστική απόφαση 2013/707/ΕΕ (8) την αποδοχή της τροποποιημένης ανάληψης υποχρέωσης ως προς τις τιμές («η ανάληψη υποχρέωσης») για την περίοδο εφαρμογής των οριστικών μέτρων.

               (6)

               Με την εκτελεστική απόφαση 2014/657/ΕΕ (9) η Επιτροπή αποδέχθηκε πρόταση που κατατέθηκε από την ομάδα των παραγωγών-εξαγωγέων από κοινού με το CCCME για την παροχή διευκρινίσεων όσον αφορά την εφαρμογή της ανάληψης υποχρέωσης για τα υπό εξέταση προϊόντα που καλύπτονται από την ανάληψη υποχρέωσης, δηλαδή τις συστοιχίες και τις κυψέλες καταγωγής ή προέλευσης Κίνας, τα οποία σήμερα υπάγονται στους κωδικούς ΣΟ ex 8541 40 90 (κωδικοί TARIC 8541409021, 8541409029, 8541409031 και 8541409039), που παράγονται από τους παραγωγούς-εξαγωγείς («καλυπτόμενο προϊόν»).

               (7)

               Με τον εκτελεστικό κανονισμό (ΕΕ) 2015/866 (10) η Επιτροπή ανακάλεσε την αποδοχή της ανάληψης υποχρέωσης για τρεις παραγωγούς-εξαγωγείς. Με τον εκτελεστικό κανονισμό (ΕΕ) 2015/1403 (11) η Επιτροπή ανακάλεσε την αποδοχή της ανάληψης υποχρέωσης για έναν ακόμη παραγωγό-εξαγωγέα.

               (8)

               Ο δασμός αντιντάμπινγκ και οι αντισταθμιστικοί δασμοί που αναφέρονται στην αιτιολογική σκέψη 4 ανωτέρω, μαζί με την ανάληψη υποχρέωσης και τις συναφείς αποφάσεις που αναφέρονται στις αιτιολογικές σκέψεις 3, 5 και 6 ανωτέρω, καλούνται από κοινού «ισχύοντα μέτρα».

         2.   Συναφείς διατάξεις της ανάληψης υποχρεώσεων

               (9)

               Στο πλαίσιο της ανάληψης υποχρέωσης που έγινε δεκτή από την Επιτροπή, η ελάχιστη τιμή εισαγωγής («ΕΤΕ») του καλυπτόμενου προϊόντος προσαρμόζεται ανά τρίμηνο με αναφορά στις διεθνείς τιμές για άμεση παράδοση (τιμές «spot») των συστοιχιών, συμπεριλαμβανομένων των κινέζικων τιμών όπως γνωστοποιούνται από τη βάση δεδομένων Bloomberg («υφιστάμενος δείκτης αναφοράς»).

               (10)

               Στην ανάληψη υποχρέωσης δηλώνεται επίσης ότι «οι τιμές spot, εξαιρουμένων των κινεζικών τιμών, μπορούν να χρησιμοποιούνται ως δείκτης αναφοράς, αν διατίθενται στη βάση δεδομένων Bloomberg».

         3.   Αίτημα μερικής ενδιάμεσης επανεξέτασης

               (11)

               Στις 29 Ιανουαρίου 2015 η Επιτροπή έλαβε αίτημα για μερική ενδιάμεση επανεξέταση από την EU ProSun («ο αιτών»), μια ένωση παραγωγών συστοιχιών και κυψελών στην Ένωση. Το αίτημα περιορίστηκε στον δείκτη αναφοράς που χρησιμοποιείται ως κριτήριο αναφοράς για τον μηχανισμό προσαρμογής της ΕΤΕ που έχει οριστεί στην ανάληψη υποχρέωσης.

               (12)

               Το αίτημα βασίστηκε στον λόγο ότι ο υφιστάμενος δείκτης αναφοράς δεν είναι πλέον αντιπροσωπευτικός της εξέλιξης των τιμών των συστοιχιών. Ο αιτών παρείχε την εξής επαρκή απόδειξη για το ότι οι περιστάσεις κατά τις οποίες έγινε αποδεκτός ο υφιστάμενος δείκτης αναφοράς είχαν αλλάξει και ότι οι αλλαγές αυτές είχαν διαρκή χαρακτήρα:

                           α)

                           ο αριθμός των ερωτηθέντων Κινέζων που ανέφεραν τιμές που περιλήφθηκαν στον υφιστάμενο δείκτη αναφοράς είχε αυξηθεί σημαντικά μετά την αποδοχή της ανάληψης υποχρέωσης, και ιδίως από τις αρχές του 2014·

                           β)

                           ως αποτέλεσμα, αυξήθηκε η βαρύτητα των ερωτηθέντων Κινέζων που ανταποκρίθηκαν στον υφιστάμενο δείκτη αναφοράς και είχε σημαντικό αντίκτυπο στην εξέλιξη αυτού του δείκτη αναφοράς·

                           γ)

                           επιπλέον, οι τιμές που γνωστοποίησαν οι ερωτηθέντες Κινέζοι ήταν ιστορικά χαμηλότερες από τις τιμές που γνωστοποίησαν άλλοι ερωτηθέντες.

               (13)

               Σύμφωνα με τον αιτούντα, το στοιχείο αυτό απέδειξε αδιαμφισβήτητα ότι ο υφιστάμενος δείκτης αναφοράς δεν ήταν πλέον αντιπροσωπευτικός της εξέλιξης των τιμών των συστοιχιών. Συνεπώς, ο αιτών ζήτησε να αντικατασταθεί ο υφιστάμενος δείκτης αναφοράς για τον μηχανισμό προσαρμογής ΕΤΕ από την υποσειρά τιμών «International Average» που δημοσιεύεται στο Bloomberg, όπου εξαιρούνται οι τιμές που γνωστοποιήθηκαν από τους Κινέζους.

         4.   Έναρξη μερικής ενδιάμεσης επανεξέτασης

               (14)

               Η Επιτροπή αποφάσισε, αφού ενημέρωσε τα κράτη μέλη, ότι υπήρχαν αρκετά αποδεικτικά στοιχεία για την έναρξη μερικής ενδιάμεσης επανεξέτασης περιοριζόμενης στον δείκτη αναφοράς που χρησιμοποιείται ως κριτήριο αναφοράς για τον μηχανισμό προσαρμογής ETE.

               (15)

               Στόχος της επανεξέτασης αυτής είναι να ερευνηθεί κατά πόσον ο υφιστάμενος δείκτης είναι ακόμα αντιπροσωπευτικός για την εξέλιξη των τιμών των συστοιχιών και, συνεπώς, αν ικανοποιεί ακόμα τον στόχο της όπως ορίζεται στα ισχύοντα μέτρα.

               (16)

               Η κυβέρνηση της Κίνας κλήθηκε σε διαβουλεύσεις πριν από την έναρξη, σύμφωνα με τον βασικό κανονισμό κατά των επιδοτήσεων και οι διαβουλεύσεις αυτές πραγματοποιήθηκαν.

               (17)

               Στις 5 Μαΐου 2015 η Επιτροπή ξεκίνησε αυτή τη μερική ενδιάμεση επανεξέταση των ισχυόντων μέτρων δυνάμει του άρθρου 11 παράγραφος 3 του βασικού κανονισμού αντιντάμπινγκ και δυνάμει του άρθρου 19 παράγραφος 2 του βασικού κανονισμού κατά των επιδοτήσεων. Δημοσίευσε ανακοίνωση για την έναρξη διαδικασίας στην Επίσημη Εφημερίδα της Ευρωπαϊκής Ένωσης
                   (12).

         5.   Μέρη τα οποία αφορά η έρευνα

               (18)

               Η Επιτροπή έστειλε ερωτηματολόγιο στο Bloomberg New Energy Finance («Bloomberg») για να λάβει τις αναγκαίες πληροφορίες για την έρευνα.

               (19)

               Η Επιτροπή κάλεσε επίσης τους ανταποκριθέντες που είχαν γνωστοποιήσει τιμές συστοιχιών στο Bloomberg να παρουσιαστούν για να υποβάλουν στην Επιτροπή τα στοιχεία που είχαν δώσει στο Bloomberg και να κάνουν γνωστές τις απόψεις τους για το θέμα.

               (20)

               Τα ενδιαφερόμενα μέρη είχαν την ευκαιρία να υποβάλουν τις παρατηρήσεις τους σχετικά με την έναρξη της έρευνας και να ζητήσουν ακρόαση από την Επιτροπή και/ή από τον σύμβουλο ακροάσεων για τις διαδικασίες εμπορικών προσφυγών.

         6.   Απαντήσεις στο ερωτηματολόγιο και επισκέψεις επαλήθευσης

               (21)

               Η Επιτροπή έλαβε απάντηση στο ερωτηματολόγιό της από το Bloomberg. Η Επιτροπή έλαβε επίσης σχόλια από ορισμένους ερωτηθέντες που είχαν γνωστοποιήσει τιμές συστοιχιών στο Bloomberg και εκδηλώθηκε ενδιαφέρον για την επανεξέταση από διάφορα μέρη στην Ένωση και αλλού.

               (22)

               Η Επιτροπή αναζήτησε και επαλήθευσε όλες τις πληροφορίες που έκρινε απαραίτητες για την επανεξέταση. Επισκέψεις επαλήθευσης πραγματοποιήθηκαν στα γραφεία του Bloomberg στη Ζυρίχη, στην Ελβετία και στο Χονγκ Κονγκ, στην Κίνα.

         7.   Έρευνα

               (23)

               Η Επιτροπή ερεύνησε κατά πόσον ο υφιστάμενος δείκτης είναι ακόμα αντιπροσωπευτικός για την εξέλιξη των τιμών των συστοιχιών και, συνεπώς, αν ικανοποιεί ακόμα τους στόχους της όπως ορίζονται στα ισχύοντα μέτρα.

         7.1.   Ο υφιστάμενος δείκτης αναφοράς και οι υποσειρές του

               (24)

               Ο υφιστάμενος δείκτης αναφοράς είναι η σειρά τιμών «Average all», που αποτελείται από διεθνείς τιμές spot για συστοιχίες. Το Bloomberg δημοσιεύει επίσης δύο υποσειρές στη σειρά τιμών «Ανerage all» για τιμές spot συστοιχιών που έχουν σημασία για την παρούσα έρευνα και συγκεκριμένα:

                           α)

                           την υποσειρά «Chinese Average», που περιέχει τιμές που γνωστοποιούνται από τους Κινέζους ανταποκριθέντες· και

                           β)

                           την υποσειρά «International Average», που περιέχει όλες τις άλλες γνωστοποιηθείσες τιμές.

               (25)

               Τα δεδομένα για τις εν λόγω σειρές και υποσειρές συλλέγονται κανονικά και δημοσιεύονται σε εβδομαδιαία βάση. Όλες οι σειρές δημοσιεύονται σε δολάρια Ηνωμένων Πολιτειών. Όλες οι επίσημα αναφερόμενες τιμές ελέγχονται τακτικά από ειδικούς του Bloomberg στον τομέα της ηλιακής αγοράς, οι οποίοι μπορούν να επικοινωνήσουν για περαιτέρω διευκρινίσεις με οποιονδήποτε ερωτηθέντα, αν αυτός υποβάλλει συχνά στοιχεία εκτός του καθορισμένου εύρους ή φαίνεται ότι επιδιώκει να επηρεάσει τα τελικά αποτελέσματα.

               (26)

               Ο Bloomberg υπολογίζει τη μέση τιμή ανά εβδομάδα υπό την προϋπόθεση ότι έχει λάβει τουλάχιστον τρεις τιμές. Αν ένας από τους αποκριθέντες υποβάλλει πολλαπλές τιμές, ο Bloomberg εξάγει τον μέσο όρο και τις μετρά ως μία επίσημα αναφερθείσα τιμή.

               (27)

               Για να αποφευχθούν οι ασυνήθιστα υψηλές ή χαμηλές τιμές, ο Bloomberg αυτόματα επισημαίνει ποιες είναι όλες οι τιμές που είναι κατά 20 % πάνω ή κάτω από τον μέσο όρο της επιλεγείσας περιόδου στους αναλυτές, οι οποίοι ζητούν διευκρινίσεις από τον συμμετέχοντα. Οι αναλυτές θα αποφασίσουν αν θέλουν να συμπεριλάβουν την επίσημα αναφερθείσα τιμή ή όχι. Ο μέσος όρος στη συνέχεια υπολογίζεται από τις υπόλοιπες αναφερθείσες τιμές.

               (28)

               Όλοι οι αποκριθέντες πρέπει να δραστηριοποιούνται στην κατασκευή ή προμήθεια συστοιχιών και ο Bloomberg πρέπει να εγκρίνει τη συμμετοχή τους με μη αυτοματοποιημένη διαδικασία, προτού αρχίσουν να υποβάλλουν επίσημα τις τιμές τους.

         7.2.   Αύξηση του αριθμού και της αναλογίας των αποκριθέντων Κινέζων

               (29)

               Ο αιτών δήλωσε ότι ο αριθμός των αποκριθέντων Κινέζων που συνέβαλαν στον υφιστάμενο δείκτη αναφοράς είχε αυξηθεί σημαντικά μετά την αποδοχή της ανάληψης υποχρέωσης, και ιδίως από τις αρχές του 2014.

               (30)

               Ο αιτών στη συνέχεια δήλωσε ότι «η κινεζική συμμετοχή σε σχέση με τη συνολική συμμετοχή στην αναφορά των τιμών στον Bloomberg τριπλασιάστηκε κατά προσέγγιση από το 2013 και ότι η αυξημένη συμμετοχή επηρέασε έντονα την εξέλιξη του [υφιστάμενου δείκτη] το 2014».

               (31)

               Ενώ ο αιτών παρείχε ολοκληρωμένες πληροφορίες για τα έτη 2013 και 2014, απαντώντας στο αίτημα, τα επιχειρήματά του βασίζονταν αποκλειστικά σε μια σύγκριση δύο αποκομμένων τριμηνιαίων περιόδων, κυρίως για τα διαστήματα από τον Μάιο έως τον Ιούλιο του 2013 και από τον Οκτώβριο έως τον Δεκέμβριο του 2014.

               (32)

               Η Επιτροπή μελέτησε όλα τα δεδομένα ανά εβδομαδιαία συμμετοχή για το 2013 και το 2014 που υπέβαλε ο αιτών και ανέλυσε τα δεδομένα αθροίζοντας τον αριθμό των συμμετεχόντων όλα τα ημερολογιακά τρίμηνα. Βάσει αυτού, η Επιτροπή διαπίστωσε ότι:

                           α)

                           πράγματι, ο μέσος όρος των αποκριθέντων Κινέζων ανά τρίμηνο στον υφιστάμενο δείκτη είχε αυξηθεί κατά 20 περίπου αποκριθέντες (56 %) μεταξύ 2013 και 2014·

                           β)

                           αυτό συνοδεύτηκε από παράλληλη μείωση του μέσου αριθμού των αποκριθέντων που δεν ήταν Κινέζοι ανά τρίμηνο κατά 100 αποκριθέντες και πλέον (– 46 %) μεταξύ 2013 και 2014.

               (33)

               Συνεπώς, η αύξηση της αναλογίας των αποκριθέντων Κινέζων στον υφιστάμενο δείκτη αναφοράς οφειλόταν τόσο στον μειούμενο αριθμό των αποκριθέντων που δεν ήταν Κινέζοι όσο και στην αύξηση του αριθμού των Κινέζων.

               (34)

               Επιπλέον, η αναλογία των ερωτηθέντων Κινέζων που απάντησαν αυξήθηκε και έφτασε, ξεκινώντας από ένα μάλλον χαμηλό επίπεδο, σε ένα επίπεδο που αντικατοπτρίζει καλύτερα το μερίδιο της Κίνας στην παγκόσμια αγορά ηλιακής ενέργειας. Όπως αναφέρεται στον Bloomberg το 2014, η κινεζική παραγωγή φωτοβολταϊκών κυψελών και συστοιχιών εκτιμάται ότι ανέρχεται στο 78 % της παγκόσμιας παραγωγής.

               (35)

               Το διάγραμμα 1 δείχνει τη συνολική συμμετοχή των ερωτηθέντων στον υφιστάμενο δείκτη αναφοράς και στις δύο υποσειρές του σε τριμηνιαία βάση.

                  Πηγή: Αίτημα επανεξέτασης

         7.3.   Εξέλιξη των κινεζικών και μη κινεζικών τιμών

               (36)

               Ο αιτών δήλωσε ότι η υποσειρά τιμών «Chinese Average» ήταν πράγματι ιστορικά χαμηλότερη από την υποσειρά τιμών «International Average». Η Επιτροπή επισημαίνει ότι η υποσειρά τιμών «Chinese Average» είναι πράγματι ιστορικά χαμηλότερη από την υποσειρά τιμών «International Average».

               (37)

               Ο αιτών υποστήριξε στη συνέχεια ότι η υποσειρά τιμών «International Average»«[…] ουσιαστικά παρέμενε σταθερή από την αποδοχή [της ανάληψης υποχρέωσης]».

               (38)

               Η έρευνα έδειξε ότι, αντίθετα από ό,τι ισχυρίζεται ο αιτών, η υποσειρά τιμών «International Average» δεν παρέμεινε σταθερή μετά την αποδοχή της ανάληψης υποχρέωσης. Στην πραγματικότητα, το 2013 και το 2014 τόσο η υποσειρά τιμών «International Average» όσο και η υποσειρά τιμών «Chinese Average» ακολούθησαν παρόμοια τάση (εντός του εύρους +/– 0,01 USD). Στο διάγραμμα 2 κατωτέρω φαίνονται οι δύο υποσειρές σε σύγκριση με τη σειρά όλων των μέσων τιμών «Average all» από την αρχή του 2013 έως το τέλος του 2014.

                  Πηγή: Bloomberg, έρευνα

         7.4.   Δεν υφίσταται ουσιαστικά καθοδική πίεση στον υφιστάμενο δείκτη αναφοράς

               (39)

               Τα επιχειρήματα του αιτούντος που παρατίθενται στα τμήματα 7.2 και 7.3 ανωτέρω τον οδήγησαν στο συμπέρασμα ότι τόσο η αύξηση του αριθμού των αποκριθέντων Κινέζων όσο και η αύξηση της αναλογίας τους στη σειρά τιμών «Average all» είχε «σημαντικό καθοδικό αντίκτυπο» στον υφιστάμενο δείκτη αναφοράς. Συνεπώς, βάσει του υφιστάμενου δείκτη αναφοράς, οι προσαρμογές ΕΤΕ αντανακλούν μέχρι σήμερα τον αυξημένο αριθμό αποκριθέντων Κινέζων που γνωστοποιούν χαμηλότερες τιμές στον Bloomberg.

               (40)

               Η Επιτροπή επαλήθευσε όλα τα σχετικά και δεόντως τεκμηριωμένα στοιχεία που συγκεντρώθηκαν κατά την έρευνα. Τα ευρήματα της έρευνας είναι αυτά που αναφέρονται στα τμήματα 7.2 και 7.3 ανωτέρω, συγκεκριμένα:

                           α)

                           πρώτον, υπήρξε αύξηση του αριθμού των αποκριθέντων Κινέζων που στέλνουν δεδομένα προς δημοσίευση στην υποσειρά τιμών «Chinese Average»·

                           β)

                           δεύτερον, όπως φαίνεται στο διάγραμμα 1 ανωτέρω, η αύξηση αυτή των αποκριθέντων Κινέζων συνοδεύτηκε από ακόμα σημαντικότερη μείωση του αριθμού των αποκριθέντων που δεν είναι Κινέζοι·

                           γ)

                           τρίτον, η αύξηση της αναλογίας των αποκριθέντων Κινέζων οφείλεται τόσο στην αύξηση του αριθμού των αποκριθέντων Κινέζων όσο και στη μείωση του αριθμού των ερωτηθέντων που δεν ήταν Κινέζοι·

                           δ)

                           τέταρτον, η αναλογία των αποκριθέντων Κινέζων αυξήθηκε και έφτασε, ξεκινώντας από ένα μάλλον χαμηλό επίπεδο, σε ένα επίπεδο που αντικατοπτρίζει καλύτερα το μερίδιο της Κίνας στην παγκόσμια αγορά ηλιακής ενέργειας· και

                           ε)

                           τέλος, όπως δείχνει το διάγραμμα 2, τόσο η υποσειρά τιμών «Chinese Average» όσο και η υποσειρά τιμών «International Average» του υφιστάμενου δείκτη αναφοράς ακολουθούν παρόμοια τάση για το 2013 και το 2014.

         7.5.   Συμπεράσματα

               (41)

               Η Επιτροπή συμπεραίνει ότι:

                           α)

                           ο υφιστάμενος δείκτης αναφοράς παραμένει αντιπροσωπευτικός της εξέλιξης των παγκόσμιων τιμών συστοιχιών, διότι περιλαμβάνει τις τιμές που υποβλήθηκαν από τους αποκριθέντες Κινέζους·

                           β)

                           και διότι και οι δύο υποσειρές τιμών ακολούθησαν παρόμοια τάση, που σημαίνει ότι η υποσειρά «Chinese Average» είναι πράγματι χαμηλότερη από την υποσειρά «International Average», αλλά η υποσειρά «Chinese Average» δεν μειώθηκε ταχύτερα από την υποσειρά «International Average»· και, συνεπώς,

                           γ)

                           η αναλογία των Κινέζων που αποκρίθηκαν στον υφιστάμενο δείκτη αναφοράς αυξήθηκε σε επίπεδο που αντανακλά καλύτερα το μερίδιο των κινέζων παραγωγών στην παγκόσμια ηλιακή αγορά·

                           δ)

                           ο υφιστάμενος δείκτης αναφοράς εκπληρώνει, συνεπώς, τον στόχο όπως τέθηκε με τα ισχύοντα μέτρα.

               (42)

               Η Επιτροπή θέτει, συνεπώς, τέρμα στην επανεξέταση αυτή.

         7.6.   Γραπτές παρατηρήσεις

               (43)

               Τα πορίσματα της έρευνας γνωστοποιήθηκαν στα ενδιαφερόμενα μέρη. Τα ενδιαφερόμενα μέρη είχαν την ευκαιρία να εκφράσουν τις απόψεις τους και να διατυπώσουν τις παρατηρήσεις τους σύμφωνα με το άρθρο 20 του βασικού κανονισμού αντιντάμπινγκ και σύμφωνα με το άρθρο 30 του βασικού κανονισμού κατά των επιδοτήσεων. Ο αιτών και η κυβέρνηση της Λαϊκής Δημοκρατίας της Κίνας υπέβαλαν σχόλια.

      Σχόλια του αιτούντος

               (44)

               Πρώτον, ο αιτών σχολίασε ότι «ενώ το επίπεδο της κινεζικής συμμετοχής στον δείκτη Bloomberg αυξήθηκε σημαντικά […] το συνολικό μερίδιο της Κίνας στην αγορά μεταβλήθηκε λίγο έως καθόλου, γεγονός που σημαίνει ότι για την εν λόγω περίοδο ο δείκτης τιμών “Average all” του Bloomberg δεν αντανακλούσε την πραγματική μεταβολή του μεριδίου στην παγκόσμια αγορά».

               (45)

               Η Επιτροπή αναγνωρίζει ότι, πράγματι, το μερίδιο της Κίνας στην παγκόσμια αγορά δεν άλλαξε σημαντικά την περίοδο 2013 έως 2014. Αυτό, ωστόσο, υποστηρίζει το συμπέρασμα ότι η αντιπροσωπευτικότητα του υφιστάμενου δείκτη έχει βελτιωθεί για λόγους που ήδη αναφέρονται στην αιτιολογική σκέψη 34. Επίσης, ο κύριος σκοπός αυτού του δείκτη τιμών είναι να αντικατοπτρίζει την εξέλιξη των τιμών, όχι τις εξελίξεις στα μερίδια αγοράς.

               (46)

               Δεύτερον, ο αιτών σχολίασε ότι «υπήρχε σημαντική πτώση στην υποσειρά τιμών “Chinese Average”, που είναι ήδη αρκετά κάτω από το επίπεδο τιμών της υποσειράς τιμών “International Average”, και ότι η πτώση των τιμών ήταν μεγαλύτερη από 5 % σε σχέση με την πτώση τιμών που σημειώθηκε την ίδια περίοδο στην υποσειρά “International Average”.»

               (47)

               Η Επιτροπή παρατηρεί ότι η ανωτέρω δήλωση δεν είναι σωστή, αν εξεταστεί ολόκληρη η περίοδος από το 2013 έως το 2014 (που είναι η περίοδος δεδομένων που υπέβαλε ο αιτών). Στην πραγματικότητα, καμία από τις εν λόγω τρεις υποσειρές τιμών δεν δείχνει καθαρή καθοδική τάση το 2013 και το 2014, όπως φαίνεται στο διάγραμμα 2 στην αιτιολογική σκέψη 38 και στον πίνακα 1 κατωτέρω.

               (48)

               Αντίθετα με όσα δηλώνει ο αιτών, το σημείο αφετηρίας και το τελικό σημείο για καθεμία από τις τρεις υποσειρές τιμών δεν έχουν μεγάλη απόσταση μεταξύ τους (απόκλιση κατ' ανώτατο όριο 0,01 δολάρια ΗΠΑ προς τα πάνω και 0,02 δολάρια ΗΠΑ προς τα κάτω) και όλες δείχνουν διακύμανση προς τα πάνω και προς τα κάτω. Η εν λόγω διακύμανση ακολουθεί παρόμοιο σχήμα, με το κορυφαίο σημείο στο τρίτο και τέταρτο τρίμηνο του 2013. Επίσης, οι διαφορές μεταξύ του υψηλότερου και του χαμηλότερου σημείου δεδομένων είναι συγκρίσιμες (0,09 δολάρια ΗΠΑ για τον «Average all», 0,06 δολάρια ΗΠΑ για τον «International Average»και 0,08 δολάρια ΗΠΑ για τον «Chinese Average»).

                  Πίνακας 1

                  Δεδομένα σειρών μέσων τιμών σε δολάρια ΗΠΑ ανά watt 2013-2014

                           Τρίμηνο

                           «Average all»

                           «International Average»

                           «Chinese Average»

                           2013 Q1

                           0,81

                           0,83

                           0,71

                           2013 Q2

                           0,85

                           0,86

                           0,74

                           2013 Q3

                           0,86

                           0,87

                           0,77

                           2013 Q4

                           0,88

                           0,89

                           0,77

                           2014 Q1

                           0,84

                           0,88

                           0,73

                           2014 Q2

                           0,83

                           0,87

                           0,76

                           2014 Q3

                           0,83

                           0,87

                           0,72

                           2014 Q4

                           0,79

                           0,84

                           0,69

                              Πηγή: Bloomberg, έρευνα

               (49)

               Βάσει των εν λόγω αριθμητικών στοιχείων, δεν υπάρχει καμία ένδειξη ότι θα ήταν δυνατή κάποια παρέμβαση στον δείκτη. Είναι αλήθεια ότι, ως αποτέλεσμα της μεγαλύτερης συμμετοχής των κινεζικών εταιρειών, η σειρά τιμών «Average all» εμφανίζει ελαφρώς εντονότερη πτωτική καμπύλη από ό,τι η υποσειρά τιμών «International Average». Ωστόσο, η διαπίστωση αυτή δεν μπορεί να θέσει σε αμφισβήτηση την καταλληλότητα της χρήσης της υποσειράς τιμών «Average all». Πρόκειται μόνο για τη λογική συνέπεια του γεγονότος ότι η συμμετοχή στην εν λόγω σειρά τιμών είναι τώρα πιο αντιπροσωπευτική του μεριδίου αγοράς της Κίνας στην παγκόσμια αγορά από ό,τι ήταν αρχικά. Με άλλα λόγια: η σειρά τιμών «Average all» εξυπηρετεί τώρα τον σκοπό της καλύτερα απ' ό,τι όταν πρωτοεμφανίστηκε.

               (50)

               Δεν είναι επίσης αληθές ότι η πτώση τιμών του «Chinese Average» ήταν πάνω από 5 % από αυτή του «International Average». Στην πραγματικότητα, ο «Chinese Average» μειώθηκε κατά 2,8 % ενώ ο «International Average» αυξήθηκε κατά 1,2 %. Αυτό δίνει συνδυασμένη διαφορά της τάξης του 4 %.

               (51)

               Η Επιτροπή στη συνέχεια παρατηρεί ξανά ότι το επιχείρημα του αιτούντος βασίζεται μόνο σε μια σύγκριση των δύο απομονωμένων τριμήνων, δηλαδή του Q3 του 2013 και του Q4 του 2014. Η ανάλυση της Επιτροπής λαμβάνει υπόψη την εξέλιξη των σειρών τιμών το 2013 και το 2014, δηλαδή ολόκληρη την περίοδο για την οποία ο αιτών παρουσίασε στοιχεία στο αίτημά του.

               (52)

               Ο αιτών ισχυρίστηκε ότι «[…] ο αυξανόμενος αριθμός των κινέζων αποκριθέντων αναμενόταν να πιέσει προς τα κάτω τον υφιστάμενο δείκτη αναφοράς πέραν αυτού που θα ήταν αν ο αριθμός των κινέζων αποκριθέντων δεν είχε αυξηθεί».

               (53)

               Η Επιτροπή απορρίπτει το επιχείρημα αυτό καθώς ο αιτών δεν κατόρθωσε πάλι να προσκομίσει στοιχεία για να τεκμηριώσει τον ισχυρισμό του.

               (54)

               Ο αιτών ισχυρίστηκε ότι η Επιτροπή δεν ανέλυσε «[…] το αποτέλεσμα της αύξησης της συμμετοχής των κινέζων αποκριθέντων στον [υφιστάμενο] δείκτη αναφοράς […]», «[…] ούτε την επίπτωση στις τιμές της συνολικής αλλαγής στην αναλογία ούτε την επίπτωση στις τιμές από τις δύο συνιστώσες ξεχωριστά […]»και«[…] ούτε αν υπήρχαν παράγοντες άλλοι από την αυξηθείσα γνωστοποίηση κινεζικών τιμών στους οποίους θα οφειλόταν το εν λόγω αποτέλεσμα».

               (55)

               Η Επιτροπή απορρίπτει τον ισχυρισμό αυτόν διότι διεξήγαγε τέτοια ανάλυση και τα συμπεράσματά της βρίσκονται στα τμήματα 7.2 και 7.3 παραπάνω.

               (56)

               Ο αιτών στη συνέχεια παρατήρησε ότι η Επιτροπή δεν ανέλυσε «[…] αν η χρήση της υποσειράς τιμών “International Average” ως δείκτη αναφοράς θα έδινε ένα πολύ διαφορετικό αποτέλεσμα από τη χρήση του υφιστάμενου δείκτη αναφοράς την εν λόγω περίοδο». Ο αιτών ζητά να πραγματοποιηθεί η ανάλυση αυτή.

               (57)

               Η Επιτροπή απορρίπτει το επιχείρημα αυτό και το επακόλουθο αίτημα διότι αυτό δεν εμπίπτει στο αντικείμενο της παρούσας ενδιάμεσης επανεξέτασης όπως ορίζεται στην ανακοίνωση για την έναρξη διαδικασίας και επαναλαμβάνεται στην αιτιολογική σκέψη 15. Ο στόχος της παρούσας επανεξέτασης δεν είναι να εξεταστεί αν η χρήση άλλων δεικτών αναφοράς θα έδινε σημαντικά διαφορετικό αποτέλεσμα από ό,τι η χρήση του υφιστάμενου δείκτη αναφοράς την εξεταζόμενη περίοδο.

               (58)

               Η Επιτροπή τονίζει ότι ένας κατάλληλος δείκτης αναφοράς θα πρέπει να είναι αντικειμενικός, διαφανής και να βασίζεται στην ευρύτερη δυνατή κάλυψη. Η εξαίρεση των κινέζων παραγωγών που αντιπροσωπεύουν το 78 % της παγκόσμιας ηλιακής αγοράς δεν μπορεί να δικαιολογηθεί στην παρούσα περίπτωση.

               (59)

               Ο αιτών ισχυρίστηκε ότι η τέταρτη διαπίστωση στην αιτιολογική σκέψη 40 ανωτέρω «σιωπηρά δέχεται τη μη αντιπροσωπευτικότητα του [υφιστάμενου] δείκτη αναφοράς στην αρχή της ανάληψης δέσμευσης, γεγονός που από μόνο του είναι αρκετό για τη χρήση άλλου δείκτη αναφοράς αφού το τρίμηνο που προηγείται της έναρξης ισχύος της ανάληψης δέσμευσης συνεχίζει να είναι η βασική περίοδος αναφοράς». Ο αιτών στη συνέχεια παρατήρησε ότι «η απλή συμπερίληψη των τιμών από τους κινέζους αποκριθέντες δεν εξασφαλίζει από μόνη της την αντιπροσωπευτικότητα του υφιστάμενου δείκτη αναφοράς με όρους τιμών συστοιχιών σε παγκόσμιο επίπεδο».

               (60)

               Η Επιτροπή απορρίπτει το επιχείρημα αυτό καθώς η αύξηση της αναλογίας των Κινέζων που αποκρίθηκαν στον υφιστάμενο δείκτη αναφοράς βελτίωσε την αντιπροσωπευτικότητά του, αφού αντανακλά καλύτερα το μερίδιο των κινέζων παραγωγών στην παγκόσμια ηλιακή αγορά.

               (61)

               Τέλος, ο αιτών ζήτησε από την Επιτροπή να εξακολουθήσει την έρευνα για περισσότερα ευρήματα. Ωστόσο, ο αιτών δεν παρείχε νέα στοιχεία πέραν των όσων προσκόμισε στο αίτημα για επανεξέταση που αναφέρεται στην αιτιολογική σκέψη 12 ανωτέρω. Συνεπώς, η Επιτροπή δεν έχει βάση για να συνεχίσει την έρευνα.

      Σχόλια της κυβέρνησης της Λαϊκής Δημοκρατίας της Κίνας

               (62)

               Η κυβέρνηση της Λαϊκής Δημοκρατίας της Κίνας υπέβαλε παρατηρήσεις που μόνο υποστηρίζουν περαιτέρω το συμπέρασμα της Επιτροπής για τερματισμό της παρούσας επανεξέτασης.

         7.7.   Συμπέρασμα σχετικά με τα γραπτά σχόλια και την επανεξέταση

               (63)

               Παρά τις ανωτέρω συμβολές των ενδιαφερόμενων μερών, ισχύουν τα ευρήματα της Επιτροπής στην παρούσα έρευνα. Η Επιτροπή θέτει, συνεπώς, τέρμα στην επανεξέταση αυτή.

               (64)

               Ο παρών κανονισμός είναι σύμφωνος με τη γνώμη της επιτροπής που συγκροτήθηκε δυνάμει του άρθρου 15 παράγραφος 1 του κανονισμού (ΕΚ) αριθ. 1225/2009 και του άρθρου 25 παράγραφος 1 του κανονισμού (ΕΚ) αριθ. 597/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Με τον παρόντα κανονισμό τερματίζεται η μερική ενδιάμεση επανεξέταση του δασμού αντιντάμπινγκ και των αντισταθμιστικών δασμών που εφαρμόζονται στις εισαγωγές φωτοβολταϊκών συστοιχιών κρυσταλλικού πυριτίου και βασικών συστατικών στοιχείων (π.χ. κυψέλες) καταγωγής ή προέλευσης Λαϊκής Δημοκρατίας της Κίνας.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 6 Ιανουαρίου 2016.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 343 της 22.12.2009, σ. 51.

      (2)  ΕΕ L 188 της 18.7.2009, σ. 93.

      (3)  ΕΕ L 152 της 5.6.2013, σ. 5.

      (4)  ΕΕ L 209 της 3.8.2013, σ. 26.

      (5)  ΕΕ L 209 της 3.8.2013, σ. 1.

      (6)  ΕΕ L 325 της 5.12.2013, σ. 1.

      (7)  ΕΕ L 325 της 5.12.2013, σ. 66.

      (8)  ΕΕ L 325 της 5.12.2013, σ. 214.

      (9)  ΕΕ L 270 της 11.9.2014, σ. 6.

      (10)  ΕΕ L 139 της 5.6.2015, σ. 30.

      (11)  ΕΕ L 218 της 19.8.2015, σ. 1.

      (12)  ΕΕ C 147 της 5.5.2015, σ. 4.


title: Εκτελεστικός κανονισμός (ΕΕ) 2015/36 της Επιτροπής, της 12ης Ιανουαρίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               13.1.2015

               EL

               Επίσημη Εφημερίδα της Ευρωπαϊκής Ένωσης

               L 7/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/36 ΤΗΣ ΕΠΙΤΡΟΠΉΣ
   της 12ης Ιανουαρίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 12 Ιανουαρίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  AL

                  63,0

                  EG

                  164,2

                  IL

                  103,8

                  MA

                  103,8

                  TN

                  130,5

                  TR

                  132,7

                  ZZ

                  116,3

                  0707 00 05

                  EG

                  241,9

                  MA

                  73,2

                  TR

                  168,0

                  ZZ

                  161,0

                  0808 91 00

                  EG

                  113,1

                  ZZ

                  113,1

                  0709 93 10

                  EG

                  191,6

                  MA

                  144,6

                  SN

                  80,8

                  TR

                  158,9

                  ZZ

                  144,0

                  0805 10 20

                  EG

                  40,0

                  MA

                  56,4

                  TR

                  65,0

                  ZA

                  36,7

                  ZZ

                  49,5

                  0805 20 10

                  MA

                  71,9

                  ZZ

                  71,9

                  0805 20 30, 0805 20 50, 0805 20 70, 0805 20 90

                  IL

                  93,3

                  JM

                  118,8

                  KR

                  152,3

                  MA

                  82,2

                  TR

                  70,7

                  ZZ

                  103,5

                  0805 50 10

                  TR

                  67,8

                  ZZ

                  67,8

                  0808 10 80

                  AR

                  164,5

                  BR

                  65,5

                  CL

                  89,4

                  US

                  133,7

                  ZA

                  147,0

                  ZZ

                  120,0

                  0808 30 90

                  US

                  140,6

                  ZZ

                  140,6

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την τροποποίηση του εκτελεστικού κανονισμού (ΕΕ) 2016/1239 όσον αφορά ορισμένους κανόνες σχετικά με τις προθεσμίες και τις κοινοποιήσεις των ποσοτήτων για τις οποίες έχουν εκδοθεί πιστοποιητικά στον τομέα του ρυζιού (Κείμενο που παρουσιάζει ενδιαφέρον για τον ΕΟΧ)

text:
               ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ

               της 17.8.2017

               για την τροποποίηση του εκτελεστικού κανονισμού (ΕΕ) 2016/1239 όσον αφορά ορισμένους κανόνες σχετικά με τις προθεσμίες και τις κοινοποιήσεις των ποσοτήτων για τις οποίες έχουν εκδοθεί πιστοποιητικά στον τομέα του ρυζιού

               (Κείμενο που παρουσιάζει ενδιαφέρον για τον ΕΟΧ)

               Η ΕΥΡΩΠΑΪΚΗ ΕΠΙΤΡΟΠΗ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου
                  1
               , και ιδίως το άρθρο 223 παράγραφος 3 στοιχεία β) και γ),

               Εκτιμώντας τα ακόλουθα:

               (1)Ο εκτελεστικός κανονισμός (ΕΕ) 2016/1239
                  2
                της Επιτροπής θεσπίζει κανόνες εφαρμογής του κανονισμού (ΕΕ) αριθ. 1308/2013 όσον αφορά το καθεστώς πιστοποιητικών εισαγωγής και εξαγωγής, περιλαμβανομένων εκείνων για το ρύζι. Θεσπίζει επίσης λεπτομερείς κανόνες για τις κοινοποιήσεις των κρατών μελών προς την Επιτροπή.

               (2)Είναι αναγκαίο να αποσαφηνιστούν ορισμένοι κανόνες σχετικά με τις προθεσμίες, περιλαμβανομένων εκείνων που αφορούν τις κοινοποιήσεις ποσοτήτων προϊόντων που καλύπτονται από δασμολογικές ποσοστώσεις.

               (3)Είναι σκόπιμο να περιληφθεί η υποχρέωση των κρατών μελών να κοινοποιούν στην Επιτροπή τις ποσότητες ρυζιού για τις οποίες έχουν εκδοθεί πιστοποιητικά, όπως προβλεπόταν και στους προηγούμενους κανονισμούς.

               (4)Συνεπώς, ο εκτελεστικός κανονισμός (ΕΕ) 2016/1239 θα πρέπει να τροποποιηθεί αναλόγως.

               (5)Για λόγους σαφήνειας και ασφάλειας δικαίου, ο παρών κανονισμός θα πρέπει να αρχίσει να ισχύει την ίδια ημέρα με τον κατ’ εξουσιοδότηση κανονισμό που τροποποιεί τον κατ’ εξουσιοδότηση κανονισμό (ΕΕ) 2016/1237
                  3
                της Επιτροπής, όσον αφορά τις κοινοποιήσεις στον τομέα του ρυζιού.

               (6)Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

               Άρθρο 1

               Ο εκτελεστικός κανονισμός (ΕΕ) 2016/1239 τροποποιείται ως εξής:

               1) Το άρθρο 3 τροποποιείται ως εξής:

               α) η παράγραφος 3 αντικαθίσταται από το ακόλουθο κείμενο:

               «3. Εφόσον στον παρόντα κανονισμό καθορίζεται προθεσμία για τις διαδικασίες, και η έναρξη ή η λήξη της προθεσμίας είναι Σάββατο, Κυριακή, ή αργία, όπως ορίζεται στον κανονισμό (ΕΟΚ, Ευρατόμ) αριθ. 1182/71:

               α)η ισχύουσα ημερομηνία έναρξης είναι η επόμενη εργάσιμη ημέρα και αρχίζει στις 00:00, λαμβανομένων υπόψη των επίσημων ωρών λειτουργίας·

               β)κατά παρέκκλιση από το άρθρο 3 παράγραφος 2 στοιχείο β) και παράγραφος 4 του εν λόγω κανονισμού, η ισχύουσα ημερομηνία λήξης είναι η επόμενη εργάσιμη ημέρα και λήγει στις 13:00, ώρα Βρυξελλών.»

               β) προστίθεται η ακόλουθη παράγραφος 4:

               «4. Κατά παρέκκλιση από την παράγραφο 3, όταν για τους σκοπούς του παρόντος κανονισμού προβλέπεται προθεσμία για την κοινοποίηση των ποσοτήτων προϊόντων που καλύπτονται από αιτήσεις πιστοποιητικών στο πλαίσιο δασμολογικής ποσόστωσης ή για την κοινοποίηση αχρησιμοποίητων ποσοτήτων στο πλαίσιο δασμολογικής ποσόστωσης, η εν λόγω προθεσμία λήγει με την παρέλευση της τελευταίας ώρας της τελευταίας ημέρας, ανεξάρτητα από το αν η συγκεκριμένη ημέρα είναι Σάββατο, Κυριακή ή αργία.»

               2) Παρεμβάλλεται το ακόλουθο άρθρο 19α:

               «Άρθρο 19a

               Κοινοποιήσεις σχετικά με το ρύζι

               Τα κράτη μέλη κοινοποιούν στην Επιτροπή, σε καθημερινή βάση, τα ακόλουθα:

               α)όσον αφορά τα πιστοποιητικά εισαγωγής εκτός εκείνων που προορίζονται για τη διαχείριση δασμολογικών ποσοστώσεων εισαγωγής, τις συνολικές ποσότητες που καλύπτονται από τα εκδοθέντα πιστοποιητικά, ανά καταγωγή και κωδικό προϊόντος·

               β)όσον αφορά τα πιστοποιητικά εξαγωγής, τις συνολικές ποσότητες που καλύπτονται από τα εκδοθέντα πιστοποιητικά ανά κωδικό προϊόντος.»

               Άρθρο 2

               Ο παρών κανονισμός αρχίζει να ισχύει την επομένη της ημέρας δημοσίευσής του στην Επίσημη Εφημερίδα της Ευρωπαϊκής Ένωσης.

               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

               Βρυξέλλες, 17.8.2017

                     Για την Επιτροπή

                     Πρόεδρος
                     Jean-Claude JUNCKER

                     (1)
                  ΕΕ L 347 της 20.12.2013, σ. 671.

                     (2)
                  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44).

                     (3)
                  Κατ’ εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες εφαρμογής του καθεστώτος πιστοποιητικών εισαγωγής και εξαγωγής και τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).